\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TIPINĖ ELEKTROS TINKLO PROJEKTAVIMO, ĮRENGIMO, PLANINIŲ IR AVARINIŲ DARBŲ, KURIŲ VERTĖ IKI 50.000,00 EUR BE PVM, SUTARTIS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sutarties Nr.** 40410/510546

**Užsakovas: AB „Energijos skirstymo operatorius“,** juridinio asmens kodas 304151376, PVM mokėtojo kodas LT100009860612, registruotos buveinės adresas Aguonų g. 24, LT-03212 Vilnius, Lietuvos Respublika, duomenys apie kurią kaupiami ir saugomi VĮ Registrų centras Vilniaus filiale, atstovaujama generalinio direktoriaus Mindaugo Keizerio, veikiančio pagal bendrovės įstatus (toliau – Užsakovas), ir

**Uždaroji akcinė bendrovė „Vakarų energetika**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 304048419, PVM mokėtojo kodas LT100009511211, registruotos buveinės adresas Gluosnio g. 11, Plikiai, Klaipėdos raj. Lietuvos Respublika, duomenys apie kuria kaupiami ir saugomi VĮ Registrų centras**,** atstovaujama plėtros ir pardavimų vadovo Dariaus Bružo, veikiančio (-ios) pagal įgaliojimą (toliau – Rangovas), Užsakovas ir Rangovas kiekvienas atskirai toliau vadinamas Šalimi, bendrai vadinamos Šalimis, sudarė šią rangos sutartį (toliau – Sutartis).

1. **SUTARTYJE NAUDOJAMOS SĄVOKOS**
   1. **Atliktų darbų aktas** – Rangovo ir Užsakovo tarpusavyje pasirašomas, užbaigus Darbus, nurodytus Užsakyme ir užbaigus visus Darbų priėmimo etapus, nurodytus Sutarties 9.1 punkte , aktas, kuriuo nustatoma, kad Darbai ir/ar Paslaugos ar bet kuri jų dalis (Etapas), jei tokios dalys (Etapai) nustatomos Užsakyme, yra atlikti ir/ar suteiktos tinkamai, kokybiškai ir laiku, Rangovo perduodami ir Užsakovo priimami. Toks aktas pasirašomas ir Sutarties 9.5 numatytais atvejais.
   2. **Atsiskaitymo laikotarpis** – terminas kalendorinėmis dienomis, nurodomas Sutartyje, per kurį Užsakovas apmoka Rangovui pagal jo pateiktas Sąskaitas už tinkamai, kokybiškai ir laiku atliktus Darbus ir/ar suteiktas Paslaugas, ir/ar jų dalis (Etapus), jei tokios dalys (Etapai) nustatomos Užsakyme.
   3. **Avariniai darbai** – elektros energijos tiekimo Klientams atstatymo, elektros tinklų objektų avarijų ir griūties pavojų, stichinių padarinių likvidavimo darbai, kurie organizuojami ir vykdomi skubiai imantis priemonių atstatyti elektros energijos tiekimą Klientams, likviduoti tinklo avarinę būklę, kad būtų pašalinti elektros energijos tiekimo Klientams sutrikimai, grėsmė ir užtikrintas turto bei asmenų saugumas.
   4. **Darbai** – Sutartyje nurodyti ir Užsakyme detalizuoti konkretūs darbai (montavimo, įrenginių prijungimo, iškėlimo, avariniai darbai, planiniai darbai, skirstomųjų elektros tinklų ir jų įrenginių, vartotojo elektros tinklų projektavimo paslaugos, įrengimo (statybos, montavimo, prijungimo), rekonstravimo, remonto, techninės priežiūros, gedimų šalinimo ir pan.) ir/ar jų dalys (Etapai), įskaitant jiems atlikti Rangovo naudojamas Perkamas medžiagas, Rangovo atliekami Sutartyje nustatytais terminais ir sąlygomis. Sutartyje naudojama sąvoka Darbai apima ir Paslaugas, tais atvejais, kai jų pirkimas numatytas Sutartyje.
   5. **Darbų kompleksas** - pateiktų Užsakymų visuma Planiniams darbams, kai elektros linijų, išeinančių iš vienos transformatorinės ir/ar pačios transformatorinės, ir Darbų komplekse numatyti Darbai atlikti per Šalių suderintą terminą.
   6. **Darbo projektas** ­– vadovaujantis STR 1.04.04:2017 „Statinio projektavimas, projekto ekspertizė“ rengiamas statinio darbo projektas, kuriame detalizuojami techninio projekto sprendiniai ir pagal kurį atliekami statybos darbai. Darbo projektas gali būti rengiamas kaip vientisas dokumentas vienu metu arba atskirais sprendinių dokumentais (iš anksto parengus sprendinius, būtinus statinio statybai pradėti, o kitus – statybos metu).
   7. **DEĮ** – Darbai, kurie turi būti atliekami neatjungus įtampos.
   8. **Elektros tinklo schema** – tai tam tikrų elektros tinklo elementų visuma, apibrėžianti šių elementų tarpusavio sąsajas ir nusakanti atitinkamus šių elementų parametrus.
   9. **Etapas** – Užsakyme nurodyta Darbų dalis (Etapas), kurią užbaigus gali būti pasirašomas tos Darbų dalies užbaigimo Atliktų darbų aktas, o jos rezultatas perduodamas Užsakovo eksploatacijai.
   10. **Garantinis terminas** – atliktų Darbų, įskaitant visoms Darbų sudėtinėms dalims, skaičiuojant nuo visų Darbų atlikimo (užbaigimo) Atliktų darbų akto pasirašymo momento, kokybės garantinis terminas: statiniui (statiniu šioje Sutartyje laikomas inžinerinių tinklų objektas) – 5 (penkeri) metai, paslėptiems statinio elementams (įskaitant kabelių movų sumontavimą) – 10 (dešimt) metų, o jeigu buvo nustatyta šiuose elementuose tyčia paslėptų defektų – 20 (dvidešimt) metų garantija skaičiuojant nuo statybos užbaigimo dokumento ir jo priedų pasirašymo dienos. Perkamoms medžiagoms ir įrenginiams – 2 (dvejų) metų garantija, skaičiuojama nuo statybos užbaigimo dokumento ir jo priedų pasirašymo dienos.
   11. **Įkainis** –konkretaus Darbo sudedamosios dalies vieneto kaina, už kurią Rangovas vykdo konkrečius Darbų vienetus Sutartyje bei Užsakyme nustatytais terminais ir sąlygomis.
   12. **Bendra Sutarties kaina** – šioje Sutartyje nurodyta suma, kuri negali būti viršyta Sutarties galiojimo laikotarpiu, Užsakovui mokant Rangovui už pagal Užsakymus faktiškai ir tinkamai atliktus Darbus.
   13. **Pardavėjas** – ūkio subjektas (fizinis asmuo, privatusis juridinis asmuo, viešasis juridinis asmuo, kita organizacija ir jų padaliniai ar tokių asmenų grupė veikianti pagal jungtinės veiklos sutartį), su kuriuo Užsakovas turi sudaręs atitinkamą sandorį dėl Teikiamų medžiagų tiekimo.
   14. **Pasiūlymas** – pagal Pirkimo dokumentus Rangovo Užsakovui, ar kitai jo įgaliotai Perkančiajai organizacijai, raštu pateiktų dokumentų visuma dėl Darbų atlikimo Užsakovui Pirkimo dokumentuose nustatytais terminais ir sąlygomis.
   15. **Pasiūlymas Darbams** – Sutarties vykdymo metu pagal Užsakovo pateiktą Užsakymą Rangovo parengtas ir su Užsakovu suderintas dokumentas, kuriame pateikiama su Užsakyme nurodytų Darbų vykdymu susijusi informacija, įskaitant, bet neapsiribojant: 1. Darbo sąnaudos kiekvienam Įkainiui ir/arba darbui (norma mato vienetui, kiekis, vieneto kaina, viso kaina EUR); 2. visų numatomų naudoti resursų sąnaudos kiekvienam Įkainiui ir/arba darbui (Perkamos medžiagos, gaminio ir pan. pavadinimas – norma mato vienetui, kiekis, vieneto kaina, viso kaina EUR). Tuo atveju, kai Užsakyme nurodyti Darbai, vadovaujantis Sutarties nuostatomis, turi būti apmokami pagal Rekomendacijas, kartu su Pasiūlymu Darbams Užsakovui pateikiama detali Užsakyme nurodytų Darbų įvykdymo sąmata.
   16. **Paslauga** – bet kokia Sutartyje ar Techninėje specifikacijoje nurodyta ir su Darbais susijusi paslauga, įskaitant, bet neapsiribojant, dokumentų, reikalingų žymų apie naujai nustatytas ir (ar) pasikeitusias (panaikintas) Užsakovui priklausančių objektų apsaugai skirtų apsaugos zonų, žemės sklypų registro įrašuose padarymui ir apsaugos zonų (elektros tinklų apsaugos zonos) įrašymui į Nekilnojamojo turto kadastrą ir Nekilnojamojo turto registrą keičiant žemės sklypo kadastro duomenis parengimas, patvirtinimas ir pateikimas Nekilnojamojo turto kadastro ir Nekilnojamojo turto registro tvarkytojui, taip pat visų reikalingų dokumentų žemės sklypų (patekusių į kilnojamųjų elektros energetikos objektų ir įrenginių projektuose nustatytas apsaugos zonas) kadastro duomenų pakeitimui ir elektros tinklų apsaugos zonų įrašymui į Nekilnojamojo turto kadastrą ir Nekilnojamojo turto registrą, parengimas, suderinimas bei kreipimasis į žemėtvarkos skyrių dėl sprendimo pakeisti žemės sklypo kadastro duomenis priėmimo, ir Nekilnojamojo turto kadastro ir Nekilnojamojo turto registro tvarkytojui kartu su visais reikalingais dokumentais Užsakovo vardu pateikimas prašymo įrašyti apsaugos zonas į Nekilnojamojo turto kadastrą ir Nekilnojamojo turto registrą.
   17. **Perkamos medžiagos** – Rangovo Pasiūlyme detalizuotos įvairios medžiagos, įrenginiai ir kitos priemonės, prekės, kurių kaina yra įskaičiuota į Bendrą Sutarties kainą, ir, kurias Rangovas naudoja Darbams atlikti, o Užsakovas apmoka pagal Sutartyje nustatytus Įkainius.
   18. **Perkančioji organizacija** – Užsakovo tinkamai įgaliotas juridinis asmuo Užsakovo vardu ir interesais organizuojantis ir vykdantis viešojo pirkimo procedūras.
   19. **Pirkimo dokumentai** – Perkančiosios organizacijos, vykdant Darbų pirkimą skelbtų dokumentų visuma, pagal kurią Rangovas pateikė atitinkamą Pasiūlymą dėl Darbų atlikimo ir/ar Paslaugų suteikimo, ir, kuria vadovaujantis, Rangovas buvo atrinktas sudaryti Sutartį bei atlikti Darbus.
   20. **Planiniai darbai –** kompleksas prevencinių ir kitokių priemonių (matavimai, bandymai, pažeistų elementų (defektų) keitimas, atstatymas, proskynų valymas, išorinio poveikio sukeltų padarinių šalinimas), kuriomis siekiama, kad įrenginys, pastatas, statinys, inžinerinis statinys, inžineriniai tinklai per ekonomiškai ar kitaip pagrįstą naudojimo laikotarpį atitiktų numatytą paskirtį ir būklę, siekiant užtikrinti saugų įrenginių ir statinių naudojimą bei kiti darbai, kuriais siekiama atkurti atitikimą norminių teisės aktų reikalavimams.
   21. **Planinis atjungimas** – su Užsakovu iš anksto suderintas elektros energijos persiuntimo nutraukimas, kurio metu nutraukiamas elektros energijos persiuntimas bent vienam Klientui. Prieš atliekant Planinį atjungimą, Klientai turi būti iš anksto informuoti, vadovaujantis Sutartimi, Užsakovo nustatytomis tvarkomis (pateiktomis www.eso.lt, skiltyje „Partneriams“) ir Lietuvos Respublikos teisės aktais.
   22. **Priedai** – kartu su Sutartimi pateikiami dokumentai, kurie yra sudėtinė ir neatskiriama Sutarties dalis.
   23. **Projektas** – vientisas dokumentas ar dokumentų rinkinys (apimantis ir/ar galintis apimti (priklausomai nuo pirkimo objekto) techninį projektą, darbo projektą ir/ar kitus privalomus pagal galiojančius teisės aktų reikalavimus dokumentus), nustatantis projektuojamo statinio ar elektros tinklų ir įrenginių statybos esminius, funkcinius (paskirties), architektūros (estetinius), technologijos, techninius, **ekonominius**, kokybės reikalavimus, bei kitus jo rodiklius ir charakteristikas, o taip pat atitinkantis statybos techninio reglamento STR 1.04.04:2017 „Statinio projektavimas, projekto ekspertizė“ ir kitų galiojančių teisės aktų reikalavimus, įskaitant Užsakovo numatytus reikalavimus, nurodytus tinklapyje www.eso.lt. Užsakovas įsipareigoja nekeisti šiame punkte numatytų reikalavimų dažniau nei kartą per ketvirtį. Apie reikalavimų pakeitimus Užsakovas informuoja Rangovą prieš ne mažiau kaip 30 kalendorinių dienų. Rangovas apie pakeitimus informuojamas raštu, per Informacinę sistemą arba elektroniniu paštu.
   24. **Nenumatytų (papildomų) darbų aktas** – tai Atliktų darbų akto sudedamoji dalis. Šis aktas formuojamas ir pridedamas prie pagrindinio Atliktų darbų akto tais atvejais, kai Darbų vykdymo metu atsirado nenumatytų (papildomų) darbų poreikis. Nenumatytų (papildomų) darbų akte įtraukiami tik nenumatyti (papildomi) darbai.
   25. **Rangovas** – ūkio subjektas (fizinis asmuo, privatusis juridinis asmuo, viešasis juridinis asmuo, kita organizacija ir jų padaliniai ar tokių asmenų grupė, veikianti pagal jungtinės veiklos sutartį), kurio duomenys nurodyti Sutartyje.
   26. **Rekomendacijos** – vėliausios redakcijos, Sutarties taikymo (Užsakymo pateikimo) metu galiojančios statinių statybos skaičiuojamosios kainos nustatymo rekomendacijos (t. y. „Statybos resursų skaičiuojamosios rinkos kainos“, „Sustambinti statybos darbų kainų apskaičiavimai“, „Statinių statybos skaičiuojamųjų kainų palyginamieji ekonominiai rodikliai“), parengtos Uždarosios akcinės bendrovės „SISTELA“ ir įregistruotos Juridinių asmenų, fizinių asmenų ir mokslo įstaigų parengtų rekomendacijų dėl statinių statybos skaičiuojamųjų kainų nustatymo registre, kurį Lietuvos Respublikos aplinkos ministro 2006-10-26 įsakymu Nr. D1-492 administruoja VĮ Statybos produktų sertifikavimo centras, kurios, indeksuotos pagal Rangovo Pasiūlyme ir Sutarties priede nurodytus koeficientus, Sutartyje numatytais atvejais naudojamos tam tikrų Darbų įkainiams apskaičiuoti. Jeigu reikalingų medžiagų ar įrenginių įkainių „SISTELOJE“ nėra, Rangovas pateikia Užsakovui tris alternatyvius pasiūlymus medžiagoms ar įrenginiams. Užsakovas turi teisę pasirinkti jam priimtiniausią variantą. Pateikiant papildomų darbų išplėstines sąmatas Rangovas kartu turi pateikti papildomų įrenginių, medžiagų tiekėjo pasiūlymą (jeigu tokie įrenginiai, medžiagos yra).
   27. **Sąskaita** – pagal Atliktų darbų aktus arba pagal Užsakovo ataskaitą apie Rangovo atliktus Darbų kompleksus Rangovo išrašoma ir Užsakovui pateikiama PVM sąskaita faktūra apmokėjimui ar kita sąskaita faktūra/mokėjimo dokumentas (jeigu Rangovas nėra PVM mokėtojas), už Rangovo tinkamai, kokybiškai atliktus ir Rangovo perduotus bei Užsakovo priimtus Darbus ir/ar Paslaugas, ar bet kurias jų dalis, jei tokios dalys nustatomos Užsakyme. Sąskaitos išrašymo mėnuo turi sutapti su Atliktų darbų akto pasirašymo mėnesiu. Sąskaitos teikiamos, priimamos ir apdorojamos VPĮ 22 str. 3 d. / PĮ 34 str. 3 d. nustatyta tvarka.
   28. **Sąskaitos gavimo diena** – Sąskaitos pateikimo naudojantis elektronine paslauga „E. sąskaita“ arba kitu atsiskaitymo būdu data.
   29. **Statyba**:

* elektros tinklo įrenginių įrengimas, kai įrengiami elektros tinklo įrenginiai, kurie laikomi kilnojamaisiais daiktais;
* elektros tinklo įrenginių statyba, kai statomi įrenginiai pagal galiojančius teisės aktus yra laikomi nekilnojamaisiais daiktais.
  1. **Subrangovas** – ūkio subjektas, juridinis arba fizinis asmuo, kuris, pagal galiojantį tarpusavio sandorį su Rangovu, Rangovo pasitelkiamas atlikti Sutartyje nurodytus Darbus ar tam tikras Darbų dalis, suteikti tam tikrą su Darbais susijusią Paslaugą arba tam tikras reikalingos Paslaugos dalis.
  2. **Sutartis** – rašytinis dvišalio sandorio dokumentas, sudarytas tarp Užsakovo ir Rangovo dėl Darbų atlikimo ir/ar Paslaugų suteikimo, susidedantis iš Sutarties 2.1. punkte išvardintų dokumentų.
  3. **Šalis** – Rangovas ir Užsakovas kiekvienas atskirai, o „**Šalys**“ – Rangovas ir Užsakovas abu kartu.
  4. **Techninio įvertinimo aktas –** dokumentas, kuriuo nustatoma, kad Darbai ir/ar Paslaugos ar bet kuri jų dalis (Etapas), jei tokios dalys (Etapai) nustatomos Užsakyme, yra atlikti tinkamai arba nurodomi trūkumai ir neatitikimai bei tokių neatitikimų ar trūkumų šalinimo terminai bei sąlygos.
  5. **Teikiamos medžiagos** – Sutartyje detalizuotos ir išsamiai aprašytos Užsakovo teikiamos Rangovui įvairios medžiagos, įrenginiai ir kitos priemonės, prekės Darbams atlikti.
  6. **Informacinė sistema** – pagrindinė informacinė sistema TIVIS (gali būti naudojama ir alternatyvi informacinė sistema), kuria naudojantis Sutarties galiojimo ir vykdymo metu vyksta bendravimas tarp Šalių, pranešimų siuntimas, Užsakymų teikimas, sprendinių derinimas, informavimas apie Darbų vykdymo eigą, Atliktų darbų aktų teikimas, visos kitos su Sutarties objektu susijusios informacijos teikimas ir kt. Informacinės sistemos sutrikimo atveju, informacija gali būti teikiama kitomis elektroninėmis priemonėmis, taip pat raštu ar esant tam tikroms aplinkybėms – žodžiu.
  7. **Užsakymas** – Užsakovo Rangovui tekstiniu pranešimu, elektroniniu paštu, ir/ar per Informacinę sistemą pateikiama Darbų užduotis, o Sutartyje nurodytais atvejais – ir žodinis nurodymas (telefonu), pagal kurį Rangovas turi vykdyti Darbus, ir, kuriame nurodoma Užsakovo pavadinimas, Darbų apimtys (kai iš anksto žinomos), Darbų vykdymo vieta ir terminas bei kita Užsakovo nuomone reikalinga informacija, susijusi su Darbų vykdymu. Užsakymas vykdomas pagal Sutartyje nurodytus Įkainius. Jeigu reikiamų įkainių sutartyje nėra, įkainiai nustatomi pagal Rekomendacijas. Raštiškas užsakymo dokumentas elektroniniu paštu gali būti pateikiamas išimties tvarka dėl Informacinės sistemos sutrikimų. Užsakymo gavimo data laikoma tekstiniu pranešimu, elektroniniu paštu ar per Informacinę sistemą Užsakymo išsiuntimo data ir tikslus laikas, o Sutartyje nurodytais atvejais Rangovui duodant žodinį nurodymą (telefonu) – tokio veiksmo atlikimo momentas.
  8. **Užsakymo kaina** – Užsakyme nurodytų Darbų Įkainių ir kiekių sandaugos suma (EUR be PVM), už kurią Rangovas atliks Darbus Sutartyje nustatytais terminais ir sąlygomis, įvertinus, kad Užsakovas ir Rangovas veikia dalykiškai, be prievartos ir nesaistomi kitų sandorių ir interesų. Esant poreikiui remiantis Rekomendacijomis į Užsakymo kainą gali būti įtraukti įkainiai, kurių nėra Sutartyje, tuo atveju, kai Užsakovas juos patvirtina.
  9. **Užsakovas/Bendrovė** – AB „Energijos skirstymo operatorius“, pagal Lietuvos Respublikos įstatymus teisėtai įregistruota ir veikianti akcinė bendrovė, įmonės kodas 304151376, PVM mokėtojo kodas LT100009860612, registruotos buveinės adresas Aguonų g. 24, LT-03212 Vilnius, Lietuvos Respublika, duomenys apie kurią kaupiami ir saugomi VĮ Registrų centras Vilniaus filiale.
  10. **Klientas** – privatus asmuo ar verslo subjektas, kuris naudojasi Užsakovo inžineriniais tinklais ir/arba užsakantis iš Užsakovo Darbus ir/ar Paslaugas.
  11. **VERT** – Valstybinė energetikos reguliavimo tarnyba.
  12. **PĮ** – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas.
  13. **VPĮ** – Lietuvos Respublikos viešųjų pirkimų įstatymas.

1. **BENDROSIOS NUOSTATOS** 
   1. Ši Sutartis yra vientisas ir nedalomas dokumentas, kurį sudaro toliau išvardinti dokumentai. Sutarties aiškinimo ir taikymo tikslais nustatoma tokia Sutarties dokumentų prioriteto tvarka:
      1. Sutartis (su priedais) ir techniniai reikalavimai, nurodyti Sutarties 7 skyriuje bei pirkimo procedūrų metu Užsakovo arba Perkančiosios organizacijos atlikti paaiškinimai ir patikslinimai (bei priedai, jei jie pridedami);
      2. Užsakovo ar Perkančiosios organizacijos Rangovui elektroninėmis priemonėmis pateikiamas kvietimas sudaryti Sutartį;
      3. Rangovo galutinis Pasiūlymas;
      4. Šalių derybų protokolai, sudaryti vykdant pirkimo procedūras ir Rangovo patikslintas pasiūlymas (jei tokie dokumentai buvo sudaryti);
      5. Užsakovo arba Perkančiosios organizacijos atlikti Pirkimo dokumentų (sąlygų) paaiškinimai ir patikslinimai, jei tokie buvo pateikti;
      6. Pirkimo dokumentai;
      7. Užsakovo arba Perkančiosios organizacijos sudarytos kvietimo pateikti paraiškas su kvalifikaciją patvirtinančiais dokumentais sąlygos, jei ši Sutartis sudaryta Užsakovui ar Perkančiajai organizacijai įvykdžius pirkimo, kurio vertė ne mažesnė negu nustatyta tarptautinio pirkimo vertės riba, procedūras;
      8. Rangovo pirminis Pasiūlymas;
      9. Rangovo paraiška su kvalifikaciją patvirtinančiais dokumentais, jei ši Sutartis sudaryta Užsakovui ar Perkančiajai organizacijai įvykdžius pirkimo, kurio vertė yra ne mažesnė negu yra nustatyta tarptautinio pirkimo vertės riba, procedūras.
   2. Jei Sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.
   3. Jei šioje Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą, vienos giminės žodžiai apima ir bet kurios kitos giminės atitinkamus žodžius, žodžiai, reiškiantys asmenį, apima ir juridinius, ir ne juridinius asmenis, o nuoroda į visumą taip pat reiškia nuorodą ir į jos dalį, ir (kiekvienu konkrečiu atveju) atvirkščiai.
   4. Jeigu šioje Sutartyje nenurodyta kitaip, Lietuvos Respublikos ir Užsakovo teisės aktų, tvarkų, aprašų ir kitų Sutartyje minimų dokumentų redakcijos taikomos tos, kurios galioja Užsakymo pateikimo momentu.
2. **SUTARTIES OBJEKTAS**
   1. Sutarties objektas nurodytas Sutarties priede Nr. 9 „Pasiūlymo forma“.
   2. Atvejais, kai pagal šią Sutartį užsakomi darbai yra vykdomi Kliento užsakymu ir Klientas apmoka visą Kliento užsakyme pateiktų darbų sumą pats bei pateikia prašymą, kad Klientui reikalingi darbai būtų įgyti atskiru viešuoju pirkimu, Užsakovas pasilieka teisę įgyti darbus vykdydamas atskirą viešąjį pirkimą, nepriklausomai nuo darbų vertės ar teritorijos, kurioje darbai turi būti atliekami.
   3. Vykdydamos šią Sutartį, Šalys vadovaujasi Pirkimo dokumentais, galiojančiomis inžinerinių tinklų įrengimo bei eksploatavimo taisyklėmis ir kitais Lietuvos Respublikos teisės aktais bei šios Sutarties sąlygomis.
3. **DARBŲ APIMTYS, ĮKAINIAI IR SUTARTIES KAINA**
   1. Bendra Sutarties kaina nurodyta Sutarties priede Nr. 9 „Pasiūlymo forma“.
   2. Užsakyme nurodyta Darbų vertė negali viršyti 50 000,00 (penkiasdešimt tūkstančių eurų, 00 ct) be PVM, neįskaičiuojant Teikiamų medžiagų vertės ir nevertinant Rangovui parduodamų grįžtamųjų medžiagų vertės.
   3. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomi kainos apskaičiavimo būdai – fiksuoto įkainio su peržiūra (peržiūros sąlygos nurodytos Sutarties priede Nr. 2 „Įkainių perskaičiavimo sąlygos“) ir tiesioginių išlaidų kompensavimas (Sutarties 5 skyrius).
   4. Darbai perkami pagal Užsakovo poreikį, išreikštą Rangovui teikiamuose atskiruose Užsakymuose. Minimali Užsakymų suma Sutarties galiojimo laikotarpiu nurodyta Sutarties priede Nr. 10 „Minimali užsakymų suma“.
   5. Užsakovas turi teisę atsisakyti dalies Užsakyme suderintų Darbų. Tokiu atveju Sutarties Šalys turi suderinti nevykdytinų Darbų kiekį ir vertę ir atitinkama apimtimi sumažinti Užsakymo kainą, vadovaujantis Sutartimi ir Rangovo pateiktomis lokalinėmis sąmatomis, toks pokytis fiksuojamas Informacinėje sistemoje.
   6. Už Darbus, kuriuos Rangovas be Užsakovo papildomo susiderinimo per Informacinę sistemą atlieka nukrypdamas nuo Užsakymo, Užsakovas Rangovui neapmoka. Rangovas, pateikęs pagrįstą prašymą ir per Sutarties priede Nr. 6 „Pagrindinės sutarties vykdymo sąlygos“ numatytą terminą negavęs atsakymo iš Užsakovo dėl papildomų darbų derinimo, laiko, kad papildomų darbų atsisakyta.
   7. Pasikeitus Lietuvos Respublikoje galiojančiuose teisės aktuose numatytam PVM tarifui, kurio apmokestinimo objektu yra laikoma perkami Darbai ir Paslaugos arba Perkamos medžiagos, bus perskaičiuojama Sutartyje nurodyta Bendra Sutarties kaina su PVM. Perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, pakeitimo įsigaliojimo dienos. Perskaičiuota Bendra Sutarties kaina taikoma nuo PVM tarifo pasikeitimo momento. Sutartyje nurodyta Bendra Sutarties kaina neįskaitant PVM perskaičiuojama nebus.
   8. Rangovas patvirtina, kad į Įkainius taip pat įtraukta įvairių darbų, kuriuos būtina atlikti, siekiant užtikrinti gaisrinės saugos, higienos, darbo saugos ir sveikatos bei kitus nustatytus reikalavimus atitinkantį Darbų organizavimą, nepertraukiamą Darbų vykdymą, saugumo įrenginių veikimą, kaina, taip pat bet kokių darbų, siekiant apsaugoti Užsakovo turtą, kaina.
   9. Rangovas prisiima visą riziką dėl to, kad ne nuo Užsakovo priklausančių aplinkybių padidės su Sutarties vykdymu susijusios Rangovo išlaidos ir Rangovui Sutarties vykdymas taps sudėtingesnis (Rangovui padidės įsipareigojimų vykdymo kaštai). Įsipareigojimų vykdymo kaštų padidėjimas nesuteikia Rangovui teisės sustabdyti Sutarties vykdymo ar atsisakyti Sutarties šiuo pagrindu.
   10. Sutartyje numatyti Įkainiai perskaičiuojami Sutarties priede Nr. 2 „Įkainių perskaičiavimo sąlygos“ numatytais atvejais ir tvarka. Įkainiai Sutarties galiojimo laikotarpiu gali būti mažinami atskiru rašytiniu Šalių sutarimu.
   11. Jei Pasiūlymo Darbams ar nenumatytų darbų kainai apskaičiuoti Sutartyje nėra reikalingų darbų įkainių, tokių darbų kaina apskaičiuojama nurodytais būdais prioritetine tvarka – Rekomendacijos (1), rinkos analizė (2) (pateikiant rinkoje numatytas kainas įrodančius dokumentus). Vadovaujantis Rekomendacijomis rengiama ir su Užsakovu suderinama papildomų darbų išplėstinė sąmata, su darbų kainomis, galiojančiomis sąmatos pateikimo darbo dieną. Rengiant papildomų darbų išplėstines sąmatas naudojami tik toliau nurodyti vienodi, fiksuoti ir Sutarties galiojimo metu nekeičiami bendrieji ekonominiai normatyviniai koeficientai, nurodyti Sutarties priede Nr. 9 „Pasiūlymo forma“ (Sistelos koeficientai). Jei Pasiūlymo Darbams ar nenumatytų medžiagų kainai nustatyti Sutartyje nėra reikalingų medžiagų įkainių, tokių medžiagų kaina nustatoma remiantis rinkos analize (Rangovas pateikia rinkoje numatytas kainas įrodančius dokumentus – medžiagų tiekėjo pasirašytą komercinį pasiūlymą arba Užsakovui pareikalavus, siūlomų medžiagų įsigijimo sąskaitą - faktūrą).
   12. Rangovo parengto Pasiūlymo Darbams pateikimas Užsakovui reiškia, jog Rangovas pilnai ir išsamiai susipažino su Užsakovo Užsakyme nurodytomis pageidaujamomis Darbų apimtimis ir visais su Darbais susijusiais dokumentais bei informacija, įvertino Darbams atlikti ir kitiems Sutartyje numatytiems įsipareigojimams vykdyti reikalingų Perkamų medžiagų kiekį ir Darbų apimtį, o taip pat visus su Darbais susijusius galimus sunkumus, rizikas ir pavojus bei svarbias aplinkybes ir atsižvelgiant į tai nustatė Rangovo pateikiamame Pasiūlyme Darbams nurodytą Užsakymo kainą. Pateikdamas Pasiūlymą Darbams tvirtinti Užsakovui, Rangovas įsipareigoja už Pasiūlyme Darbams nurodytą kainą atlikti visus Užsakyme nurodytus Darbus (tiek tuos darbus, kurie konkrečiai nurodyti Užsakyme, tiek kitus su Užsakymu tiesiogiai susijusius darbus, be kurių atlikimo Darbų rezultatu Užsakovas negalėtų naudotis pagal paskirtį).
4. **TIESIOGINIŲ IŠLAIDŲ KOMPENSAVIMAS**
   1. Užsakovas kompensuoja Rangovui jo turėtas papildomas, dokumentais pagrįstas, su Projekto rengimu ir suderinimu bei objekto užbaigimu susijusias išlaidas (išskyrus Sutarties priede Nr. 9 „Pasiūlymo forma“ Įkainių lentelėse numatytus darbus ir/ar paslaugas): melioracijos, archeologinių tyrinėjimų, geležinkelių, automobilių kelių, magistralinių dujotiekių, ryšių linijų, šilumos tinklų, vandentiekio tinklų, miškotvarkos sprendimo gavimo, suderinimo su AB „Lietuvos geležinkeliai“, magistralinių dujotiekių atstovų iškvietimo, statinio statybos leidimo gavimo, laboratorinių bandymų asfalto dangai (kernų paėmimas, storių matavimas, ertmių užtaisymas, kernų ištyrimas vieną kartą per objektą), Notarinių paslaugų išlaidas. Tokių Paslaugų teikimas turi būti iš anksto suderintas su Užsakovu. Suteikus Paslaugas, Rangovas teikdamas apmokėjimui Užsakovui atitinkamas Sąskaitas už tokias Paslaugas, privalo pateikti tai patvirtinančius dokumentus (atitinkamas pažymas, apmokėjimo faktą įrodančius dokumentus ir kt.).
   2. Užsakovas kompensuoja Rangovui jo patirtas išlaidas įsigyjant su Darbais tiesiogiai susijusias Paslaugas, įskaitant bet neapsiribojant, leidimų žemės kasimo darbams gavimą (netaikoma avariniams darbams), Valstybinės energetikos reguliavimo tarybos pažymos gavimą ir kt., kurias teikia valstybinės valdžios, savivaldos ar kitos institucijos, kurios yra perkančiosios organizacijos ir kurios turi tokioms paslaugoms teikti išimtinę teisę (netaikoma žymų apie Užsakovui priklausančių objektų apsaugos zonas, žemės sklypo registro įrašuose padarymo bei apsaugos zonų įrašymo į kadastrą ir registrą Paslaugoms) ir, kai tokių paslaugų įkainiai yra oficialiai tokių institucijų patvirtinti. Tokių Paslaugų suteikimas turi būti iš anksto suderintas su Užsakovu, teikiant atitinkamą Užsakymą. Po tokių Paslaugų suteikimo, Rangovas teikdamas apmokėjimui Užsakovui atitinkamas Sąskaitas už tokias Paslaugas, privalo pateikti ir tai patvirtinančius dokumentus (atitinkamas pažymas, apmokėjimo tokioms institucijoms įrodymų dokumentus ir kt.).
   3. Sutarties tiesioginių išlaidų kompensavimo suma Sutarties vykdymo metu negalės viršyti 15 proc. nuo bendros Sutarties vertės (Eur be PVM).
   4. Visos kitos išlaidos, nenumatytos Sutarties 5.1 ir 5.2 punktuose arba 5.2 punkte numatytos išlaidos, atsiradusios dėl nepagrįsto Rangovo vėlavimo atlikti Darbus, Užsakovo atskirai nekompensuojamos.
   5. Užsakovas pasilieka sau teisę Sutarties 5.1 punkte numatytus darbus ir/ar paslaugas perduoti vykdyti tokius darbus vykdančiai/paslaugas teikiančiai įmonei, tiesiogiai sudariusiai sutartį su Užsakovu. Apie tai Užsakovas informuoja Rangovą raštu, per Informacinę sistemą arba elektroniniu paštu prieš teikiant Užsakymą.
   6. Atvejais, kai Sutarties 5.1 ir 5.2 punktuose nurodytų Paslaugų suteikimas nebuvo iš anksto suderintas su Užsakovu teikiant atitinkamą Užsakymą arba jį vykdant, Užsakymo vykdymo metu išlaidos kompensuojamos tik kai jų atsiradimo nebuvo galima numatyti Pasiūlymo Darbams pateikimo metu arba jo vykdymo metu. Visais atvejais Sutarties 5.1 ir 5.2 punktuose numatytų Paslaugų kompensavimas derinamas raštu, per Informacinę sistemą arba elektroniniu paštu iki Atliktų darbų akto patvirtinimo..
   7. Už Sutarties 5.1 ir 5.2 punktuose numatytas išlaidas bus kompensuojama ne didesnėmis nei rinką atitinkančiomis kainomis. Į faktiškai patirtas išlaidas negali būti įtrauktas Rangovo pelnas.
5. **DARBŲ UŽSAKYMAS**
   1. Darbai atliekami pagal Užsakovo per Informacinę sistemą pateiktą Užsakymą ir Rangovo su Užsakovu suderintą Pasiūlymą Darbams, kuriame nurodomas konkrečių Darbų sąrašas ir Darbų atlikimo terminas. Užsakovo pateiktas Užsakymas bei Šalių suderintas Pasiūlymas Darbams tampa neatsiejamu Sutarties priedu.
   2. Konkreti Rangovo atliekamų Darbų apimtis apibrėžiama Užsakovo Rangovui pateikiamame Užsakyme.
   3. Darbų ir Paslaugų Užsakymo vykdymo terminai nurodyti Sutarties priede Nr. 6 „Pagrindinės sutarties vykdymo sąlygos“.
   4. Užsakovo Rangovui telefonu ir/arba tekstiniu pranešimu ir/arba el. paštu ir/arba per Informacinę sistemą pateiktas Užsakymas Avariniams darbams yra laikomas įteiktu tokio veiksmo atlikimo momentu ir tai yra laikoma Rangovo reagavimo laiko atskaitos pradžia.
   5. Sutarties galiojimo laikotarpiu Rangovas negali atsisakyti vykdyti Užsakovo pateikto Užsakymo, išskyrus Sutarties 15.5 punkte numatytu atveju (netaikoma Avariniams darbams).
   6. Gavęs Rangovo parengtą Pasiūlymą Darbams, Užsakovas per Sutarties priede Nr. 6 „Pagrindinės sutarties vykdymo sąlygos“ numatytą terminą privalo Pasiūlymą Darbams suderinti ir perduoti Rangovui vykdymui arba pareikšti motyvuotas pastabas dėl Rangovo pateiktame Pasiūlyme Darbams nurodytų duomenų. Užsakovas turi teisę netvirtinti Rangovo pateikto Pasiūlymo Darbams, jei Rangovo pateiktame Pasiūlyme Darbams nurodyti Įkainiai yra didesni nei šios Sutarties priede Nr. 9 „Pasiūlymo forma“ nurodyti Įkainiai arba Rangovo pateiktame Pasiūlyme Darbams yra kitų netikslumų. Tokiu atveju, Užsakovas grąžina Rangovui neteisingai parengtą Pasiūlymą Darbams, o Rangovas ne vėliau kaip per 1 (vieną) darbo dieną perskaičiuoja Pasiūlyme Darbams nurodytą Užsakymo kainą, vadovaujantis šios Sutarties priede Nr. 9 „Pasiūlymo forma“ nurodytais Įkainiais bei pašalina netikslumus ir iš naujo pateikia Užsakovui suderinti Pasiūlymą Darbams.
   7. Jei Užsakovas per Sutarties priede Nr. 6 „Pagrindinės sutarties vykdymo sąlygos“ nurodytą terminą nepareiškia pastabų Rangovui dėl Pasiūlymo Darbams, laikoma, kad Užsakovas jį patvirtino ir Rangovas gali pradėti vykdyti Darbus.
   8. Rangovas, gavęs Užsakymą Avariniams darbams, pradeda darbus su Užsakovu nesuderinęs Pasiūlymo Darbams. Tokiu atveju Pasiūlymas Darbams Užsakovui suderinti pateikiamas po Avarinių darbų per Sutarties priede Nr. 6 „Pagrindinės sutarties vykdymo sąlygos“ numatytą terminą. Užsakymas Avariniams darbams laikomas pabaigtu, kai gedimo vietoje atlikti visi reikalingi darbai, atnaujintas elektros energijos tiekimas, pateikta reikiama dokumentacija, priimtas ir patvirtintas Atliktų darbų aktas.
   9. Užsakovas turi teisę atšaukti vykdomą Užsakymą ir atsiskaityti su Rangovu už faktiškai atliktus Darbus, o Rangovas privalo atsiskaityti už demontuotas ir Rangovui parduodamas grįžtamąsias medžiagas. Jeigu Rangovas užsakė darbams reikalingas Perkamas medžiagas iki Užsakymo atšaukimo momento ir nėra galimybės tokio užsakymo atšaukti, Užsakovas atsiskaito ir už įsigytas medžiagas darbų atlikimui, o Rangovas tokias medžiagas grąžina į Užsakovo sandėlį. Atvejais, kuomet yra žinoma, jog užsakytos medžiagos gali būti panaudotos vykdant kitą Užsakymą, Užsakovas už tas medžiagas atsiskaito ir suderinęs su Rangovu, nurodo Rangovui kitą objektą, į kurį Rangovas medžiagas pristato ir kuriame tos medžiagos bus panaudotos. Užsakovas apie atšaukiamus Užsakymus Rangovą informuoja raštu arba per Informacinę sistemą.
   10. Po parengto ir suderinto Projekto (kai teikiamas Užsakymas Projekto parengimui ir rangos darbų atlikimui kartu) arba tais atvejais, kai Projektas jau pridedamas kartu su Užsakymu, Rangovas per Sutarties priede Nr. 6 „Pagrindinės sutarties vykdymo sąlygos“ numatytą terminą privalo pateikti Pasiūlymą Darbams, kurį tvirtina Užsakovas Sutartyje nustatyta tvarka. Jeigu Darbai atliekami pagal parengtą ir suderintą Projektą ir bet kuriuo Darbų atlikimo metu paaiškėja, kad į Rangovo parengtą ir Užsakovo patvirtintą Pasiūlymą Darbams pagal Projektą nėra įtrauktos visos reikalingos išlaidos ir sąnaudos Darbams atlikti taip, kad Užsakymas būtų įgyvendintas visiškai ir tinkamai, tai Rangovas privalo atlikti visus Darbus už kainą, nurodytą Rangovo parengtame ir Užsakovo patvirtintame Pasiūlyme Darbams.
   11. Užsakymo vykdymo metu atsiradus patvirtintame Projekte nenumatytų darbų ir/ar Perkamų medžiagų poreikiui, kurie nurodyti Sutarties Darbų/medžiagų įkainių lentelėse ir/ar Rekomendacijose (papildomi darbai/medžiagos), tačiau nebuvo įtraukti į suderintą Pasiūlymą Darbams, Rangovas ir/ar Užsakovas turi teisę papildyti Užsakymą nenumatytų darbų/medžiagų kiekiais, juos pateikiant ir suderinant per Užsakovo nurodytą Informacinę sistemą. Esant nenumatytų darbų/medžiagų poreikiui derinamas Darbų atlikimo termino pratęsimas Sutarties 8.2 punkte nustatyta tvarka. Šis punktas (p. 6.11) nėra taikomas tuo atveju, jei Rangovas, rengiantis Projektą (jeigu Projektas reikalingas) ir vykdantis Darbus vienu Užsakymu, nenumatytus darbus/medžiagas galėjo įsivertinti Projekto rengimo metu, iki Projekto patvirtinimo.
   12. Užsakymo vykdymo metu atsiradus nenumatytų (papildomų) darbų ir/ar Perkamų medžiagų poreikiui, kurie nurodyti Sutarties priede Nr. 9 „Pasiūlymo forma“ esančiose Darbų/medžiagų įkainių lentelėse ir/ar Rekomendacijose, tačiau nebuvo įtraukti į suderintą Užsakymą, poreikiui, Rangovas ir/ar Užsakovas turi teisę papildyti Užsakymą nenumatytų (papildomų) darbų kiekiais, juos pateikiant ir suderinant per Informacinę sistemą. Šis punktas (p. 6.12) netaikomas Darbams pagal Rangovo parengtą Projektą arba Darbams pagal Užsakovo pateiktą Projektą (šie atvejai aprašyti Sutarties 6.10 ir 6.11 punktuose).
6. **DARBŲ KOKYBĖ**
   1. Darbai turi būti atliekami vadovaujantis:
      1. Lietuvos Respublikos energetikos ministro 2012-02-03 įsakymu Nr. 1-22 patvirtintomis Elektros įrenginių įrengimo bendrosiomis taisyklėmis;
      2. 2016-10-26 Lietuvos Respublikos energetikos ministro įsakymu Nr. 1-281 patvirtinto Elektros įrenginių bandymų normų ir apimčių aprašo reikalavimais;
      3. 2012-10-29 Lietuvos Respublikos energetikos ministro įsakymu Nr. 1-211 patvirtintomis Elektrinių ir elektros tinklų eksploatavimo taisyklėmis;
      4. 1992-05-12 Lietuvos Respublikos Vyriausybės nutarimu Nr. 343 patvirtintomis Specialiosiomis žemės ir miško naudojimo sąlygomis;
      5. 2010-03-29 Lietuvos Respublikos energetikos ministro įsakymu Nr. 1-93 patvirtintomis Elektros tinklų apsaugos taisyklėmis;
      6. Lietuvos Respublikos energetikos ministro 2012-07-04 įsakymu Nr. 1-127 patvirtintu Elektros energijos gamintojų ir vartotojų elektros įrenginių prijungimo prie elektros tinklų tvarkos aprašu;
      7. Lietuvos Respublikos energetikos ministro 2011-12-20 įsakymu Nr. 1-309 patvirtintomis Elektros linijų instaliacijos įrengimo taisyklėmis;
      8. Užsakovo patvirtintu galiojančiu Klientų aptarnavimo standartu, kuriame numatyti pagrindiniai principai, skirti Užsakovo partneriams, projektavimo ir rangos darbų vykdytojams (www.eso.lt skiltyje „Partneriams“). Rangos darbus vykdantys ir projektavimo paslaugas atliekantys Rangovo ir Subrangovo darbuotojai (vadovai, projektų vadovai, darbų vadovai ir projektuotojai) per 14 (keturiolika) kalendorinių dienų nuo Sutarties įsigaliojimo dienos ir nuo informavimo apie Klientų aptarnavimo standarto pasikeitimą turi išlaikyti Klientų aptarnavimo standarto testą ir gauti Klientų aptarnavimo standarto sertifikatą. Testas atliekamas nuotoliniu būdu (www.eso.lt skiltyje „Partneriams“), sėkmingai išlaikius, sertifikatas sugeneruojamas automatiškai. Užsakovas įsipareigoja nekeisti šiame punkte numatytų reikalavimų dažniau nei kartą per ketvirtį. Apie Kliento aptarnavimo standarto pasikeitimą Užsakovas informuoja Rangovą ne vėliau kaip prieš 30 kalendorinių dienų. Rangovas apie pakeitimus informuojamas raštu, per Informacinę sistemą arba elektroniniu paštu.
      9. Užsakovo teisės aktais (reglamentais, tvarkomis, techniniais reikalavimais įrenginiams ir medžiagoms, technologinėmis kortomis, procesinėmis schemomis, atmintinėmis), pridėtais prie Pirkimo dokumentų ir/ar viešai skelbiamais Užsakovo tinklapyje ir kitais Darbų vykdymą reglamentuojančiais teisės aktais, Sutartimi ir Pirkimo dokumentais. Užsakovo vidaus teisės aktai Sutarties galiojimo laikotarpiu gali būti keičiami ne dažniau nei kartą per ketvirtį. Apie pakeitimus Rangovas informuojamas ne vėliau kaip prieš 30 kalendorinių dienų. Rangovas apie pakeitimus informuojamas raštu, per Informacinę sistemą arba elektroniniu paštu. Užsakovo teisės aktų pakeitimai numato trumpesnius darbų atlikimo terminus ar kitas sąlygas, kurios pablogina Rangovo padėtį ar apsunkina Sutarties vykdymą, šios nuostatos Rangovui retrospektyviai netaikomos iki tokio pokyčio pateiktiems Užsakymams ir jie užbaigiami vadovaujantis sena tvarka.
   2. Rangovas sutinka, kad Sutartyje numatytų Darbų ir Paslaugų vykdymo rodikliai, įskaitant, bet neapsiribojant vidutinėmis darbų atlikimo trukmėmis, vėluojančiais objektais, kliento balsu (Kliento, susijusio su atliekamais Darbais, vertinimu) ir kitais rodikliais, kuriuos Užsakovas gali numatyti Sutarties vykdymo metu, gali būti naudojami Užsakovo valia ir nebus laikomi konfidencialios informacijos atskleidimu.
   3. Bandymų ir matavimų prietaisai turi turėti galiojančios patikros žymas ar liudijimus, patvirtinančius, kad naudojami bandymų ir matavimų prietaisai yra įrašyti į Lietuvos Respublikos matavimo priemonių registrą.
   4. Rangovo atliekamų Darbų ir teikiamų Paslaugų kokybė turi atitikti galiojančių normatyvinių statybos techninių ir normatyvinių statinio saugos ir paskirties bei aplinkosaugos dokumentų ir standartų reikalavimus, nustatytus teisės aktais, taip pat Pirkimo dokumentus, Projektą, Techninę specifikaciją ar kitus dokumentus, kurie numato kokybės reikalavimus Darbams, Paslaugoms bei įprastai tokios rūšies Darbams ir Paslaugoms keliamus reikalavimus.
   5. Rangovas užtikrina ir garantuoja, kad prieš suteikdamas Paslaugą pagal Sutartį apsilankė projektuojamo objekto vietoje ir tinkamai įvertino vietovę, galimus techninius sprendinius, visas galimas Projekto įgyvendinimo rizikas bei visas aplinkybes, susijusias su sėkmingu Darbo projekto įgyvendinimu.
   6. Rangovas įsipareigoja Projektą derinti galiojančiuose teisės aktuose, nustatančiuose reikalavimus šioje Sutartyje numatytiems Darbams atlikti, nustatyta tvarka, atsižvelgiant į valstybės ir/ar savivaldybės institucijų, žemės ar kito nekilnojamojo daikto, inžinerinių tinklų ir susisiekimo komunikacijų, kurių apsaugos zonose planuojami Darbai, savininkų (naudotojų) interesus. Tuo atveju, jei Projekto sprendiniai gali daryti ar daro įtaką trečiųjų asmenų interesams, gauti visus būtinus suinteresuotų asmenų sutikimus tokiems sprendiniams atlikti. Keisti Užsakovo patvirtintus projektinius sprendimus leidžiama tik gavus Užsakovo rašytinį sutikimą.
   7. Jei reikia, Rangovas įsipareigoja gauti žemės ar kito nekilnojamojo daikto savininkų ir/ar valstybinės (savivaldybės) žemės patikėtinių, nuomininkų, naudotojų ir/ar valstybinių institucijų sutikimus (pritarimus), suteikiančius teisę atlikti Darbus valstybinėje (savivaldybės) ir/ar privačioje žemėje ar kituose nekilnojamuose daiktuose (Nacionalinės žemės tarnybos sutikimai ir kt.). Kai dėl atliekamų Darbų žemės sklypams taikomos papildomos specialiosios žemės naudojimo sąlygos, turi būti gautas žemės savininkų sutikimas dėl papildomų specialiųjų žemės naudojimo sąlygų žemės sklypams taikymo.
   8. Užsakovo įrenginių, būtinų energijai skirstyti įrengimui, eksploatavimui, aptarnavimui, remontui, modernizavimui bei naudojimui užtikrinti, atitinkamoms žemės sklypų ar kitų nekilnojamųjų daiktų dalims (inžinerinių tinklų (įrenginių) apsaugos ir aptarnavimo zonų ribose), kuriose bus įrengti ir aptarnaujami inžineriniai tinklai (įrenginiai), Užsakovo naudai prireikus turi būti nustatytas neterminuotas servitutas, o tuo atveju kai žemės sklypo, kuris nėra suformuotas ir įregistruotas kaip turtinis vienetas, ar kito nekilnojamojo daikto, savininkas yra valstybė ar savivaldybė - turi būti gautas ir Užsakovui pateiktas raštiškas žemės ar kito nekilnojamojo daikto savininko (patikėtinio), arba jo įgalioto atstovo, sutikimas inžineriniams tinklams (įrenginiams) įrengti.
   9. Rangovas įsipareigoja organizuoti servituto sutartims sudaryti reikalingų brėžinių parengimą bei Projekto Darbų įgyvendinimui reikalingų servituto sutarčių sudarymą, pagal teisės aktų reikalavimus apskaičiuoti kompensacijos už sutartimi nustatomą servitutą ir/arba apsaugos zoną sumą, kurią apmoka Užsakovas.
   10. Rangovas įsipareigoja gauti žemės sklypų ar kitų nekilnojamųjų daiktų savininkų (patikėtinių) pritarimą parengtiems servituto nustatymo dokumentams.
   11. Rangovas įsipareigoja parengtą Projektą ir servituto sutartims sudaryti reikalingus brėžinius dėl servitutų nustatymo žemės sklypams ar kitam nekilnojamam daiktui pateikti Užsakovui peržiūrai. Užsakovas ne vėliau kaip per 2 darbo dienas peržiūri ir pasirašo dokumentus (jei neturi jiems pastabų). Gavęs pasirašytus dokumentus Rangovas kreipiasi į notarą dėl servituto sutarčių tvirtinimo. Apie notaro pasiūlytą servituto sutarties tvirtinimo datą ir laiką Rangovas informuoja Užsakovą ir savininkus.
   12. Jei reikia, Rangovas įsipareigoja parengti, patvirtinti ir pateikti dokumentus, reikalingus žymų apie naujai nustatytas ir (ar) pasikeitusias (panaikintas) Užsakovui priklausančių objektų apsaugai skirtų apsaugos zonų, žemės sklypų registro įrašuose padarymui ir apsaugos zonų (elektros tinklų apsaugos zonos) įrašymui į Nekilnojamojo turto kadastrą ir Nekilnojamojo turto registrą keičiant žemės sklypo kadastro duomenis Nekilnojamojo turto kadastro ir Nekilnojamojo turto registro tvarkytojui, taip pat parengti, suderinti visus reikalingus dokumentus žemės sklypų (patekusių į kilnojamųjų elektros energetikos objektų ir įrenginių projektuose nustatytas apsaugos zonas) kadastro duomenų pakeitimui ir elektros tinklų apsaugos zonų įrašymui į Nekilnojamojo turto kadastrą ir Nekilnojamojo turto registrą, bei kreiptis į žemėtvarkos skyrių dėl sprendimo pakeisti žemės sklypo kadastro duomenis priėmimo, ir Nekilnojamojo turto kadastro ir Nekilnojamojo turto registro tvarkytojui kartu su visais reikalingais dokumentais Užsakovo vardu pateikti prašymo įrašyti apsaugos zonas į Nekilnojamojo turto kadastrą ir Nekilnojamojo turto registrą.
   13. Techniniai dokumentai ir jų formos, Technologinės kortos, Tipinės schemos, Projektų techniniai reikalavimai turi atitikti Sutarties 7.1 punkte nurodytų teisės aktų reikalavimus ir Užsakovo reikalavimus, pateiktus www.eso.lt skiltyje „Partneriams“.
   14. Rangovas privalo naudoti tik www.eso.lt tinklapyje skiltyje „Partneriams“ viešai paskelbtame sąraše nurodytus gaminius bei statybines Perkamas medžiagas. Atliekamų Darbų ir Perkamų medžiagų kokybė turi atitikti galiojančių teisės aktų normų ir standartų reikalavimus: visos privalomos sertifikuoti Perkamos medžiagos ir gaminiai turi turėti Lietuvos Respublikoje galiojančius sertifikatus. Kiti reikalavimai, kurių privalo laikytis Rangovas, nustatyti galiojančiuose teisės aktuose, reglamentuojančiuose statybos techninius ir kitus reikalavimus bei kituose teisės aktuose, nustatančiuose reikalavimus šioje Sutartyje numatytiems Darbams.
   15. Sutarties vykdymo metu Rangovas turi teisę kreiptis į Užsakovą dėl lygiavertės ar geresnės kokybės medžiagų įtraukimo į www.eso.lt viešai paskelbtą sąrašą su siūlomų medžiagų kokybę pagrindžiančiais dokumentais. Rangovui pateikus visus reikalingus ir tinkamus dokumentus, pagrindžiančius siekiamas įtraukti lygiavertes ar geresnės kokybės medžiagas, Užsakovas šias medžiagas į sąrašą įtraukia ne ilgiau kaip per 30 (trisdešimt) kalendorinių dienų nuo visų tinkamai pateiktų dokumentų pateikimo dienos.
   16. Rangovui sumontavus kito tipo ar gamintojo Perkamas medžiagas ir/ar įrenginius nei nurodyta www.eso.lt viešai paskelbtame sąraše, Rangovo atlikti darbai nebus priimami ir bus vertinami kaip Darbai, atlikti su defektais.
   17. Naujai sumontuotas atramas ir komercinės apskaitos spintas (toliau – KAS) bei kabelių spintas (toliau – KS) su KAS Rangovas turi prijungti prie naujų arba esamų įžeminimo kontūrų ir į naujai sumontuotas KAS arba KS su KAS įverti Kliento (-ų) kabelį (-ius) (jei iki Darbų atlikimo pabaigos jis (jie) yra atvestas (-i) iki KAS arba KS su KAS). Keičiant atramas, Rangovas privalo perkelti visus esamus konstrukcinius elementus ant naujų atramų. Atramas ir kitus elektros įrenginius privaloma ženklinti pagal metodinių nurodymų reikalavimus. Suremontuoti elektros įrenginiai privalės atitikti Sutarties 7.1 punkte nurodytų teisės aktų reikalavimus.
   18. Rangovas garantuoja, kad Darbų priėmimo metu jo atliktų Darbų rezultatas atitinka Sutartyje ir Teisės aktuose nustatytus reikalavimus, jis yra be trūkumų, panaikinančių arba sumažinančių Darbų rezultato vertę arba tinkamumą įprastam naudojimui. Rangovas įsipareigoja atlyginti tiesioginius Užsakovo ar trečiųjų asmenų patirtus nuostolius, jei Užsakovui pradėjus naudoti Darbo rezultatus paaiškėja, kad šiame punkte nurodyta Rangovo pareikšta garantija neatitinka tikrovės ir dėl nuo Rangovo priklausančių Darbų rezultato trūkumų ar veiksmų atliktų vykdant Darbus, Užsakovas ar tretieji asmenys patiria žalą.
   19. Jei Rangovo atliktų Darbų rezultatas Darbų priėmimo metu neatitinka Sutartyje ar teisės aktuose nurodytų reikalavimų arba jeigu Darbai atlikti nukrypstant nuo Sutarties sąlygų, dėl kurių Darbų rezultatas negali būti naudojamas pagal tokių Darbų rezultato tiesioginę paskirtį arba pablogėja jo naudojimo pagal Darbų rezultato tiesioginę paskirtį galimybės (sąlygos), arba Užsakovui per Garantinį terminą pastebėjus Darbų trūkumus, kurie atsirado dėl Rangovo kaltės, tai Užsakovas savo pasirinkimu turi teisę reikalauti iš Rangovo savo jėgomis ir lėšomis pašalinti nustatytus trūkumus per Užsakovo nurodytą terminą. Rangovui nepašalinus trūkumų per nustatytą terminą, Užsakovas turi teisę pats arba pasitelkęs trečiuosius asmenis pašalinti nustatytus trūkumus, o Rangovas įsipareigoja Užsakovui atlyginti visas dėl to patirtas išlaidas. Užsakovas turi teisę sustabdyti apmokėjimą iki trūkumai bus pašalinti. Užsakovas šiais atvejais taip pat gali pasinaudoti ir kitomis teisėmis, nustatytomis Lietuvos Respublikos civilinio kodekso 6.665 straipsnyje. Nustatytas trūkumų šalinimo terminas nelaikomas užsakymo pratęsimo terminu.
   20. Užsakovas per Garantinį terminą pastebėjęs Darbų trūkumus, kurie atsirado dėl Rangovo kaltės, praneša Rangovui per Informacinę sistemą (raštiškas ar žodinis informavimas gali būti vykdomas išimties tvarka, dėl Informacinės sistemos sutrikimų ar nefunkcionavimo). Rangovas įsipareigoja per 1 (vieną) darbo dieną per Informacinę sistemą (raštiškas ar žodinis patvirtinimas gali būti vykdomas išimties tvarka, dėl Informacinės sistemos sutrikimų ar nefunkcionavimo) nuo pranešimo gavimo dienos pateikti patvirtinimą dėl Darbų trūkumų pašalinimo savo jėgomis ir sąskaita arba pateikti atsisakymą dėl Darbų trūkumų pašalinimo.

Jei Rangovas patvirtina, kad Darbų trūkumus pašalins savo jėgomis, tai Rangovas įsipareigoja ne vėliau kaip per 7 (septynias) kalendorines dienas, jei Užsakovas nenustato ilgesnio termino nuo pranešimo apie Darbų trūkumus gavimo dienos, pašalinti šiuos Darbų trūkumus savo sąskaita ir atlyginti Užsakovui dėl Darbų trūkumų šalinimo patirtus tiesioginius nuostolius.

Jei Rangovas pateikia atsisakymą atlikti Darbų trūkumų šalinimo darbus, tokiu atveju Užsakovas pasitelkia trečiuosius asmenis Darbų trūkumų šalinimui ir pateikią sąskaitą Rangovui dėl Užsakovo patirtų išlaidų, šalinant Darbų trūkumus, atlyginimo.

Jei Rangovas per 1 (vieną) darbo dieną nepateikia nei patvirtinimo, kad Darbų trūkumus šalins savo jėgomis, nei atsisakymo šalinti Darbų trūkumus, Užsakovas tokį Rangovo veiksmą / neveikimą vertins kaip Rangovo atsisakymą šalinti Darbų trūkumus.

Jei Darbų trūkumai nustatomi tuo metu, kai yra atjungti Klientai, Rangovas nustatytus trūkumus privalo pašalinti nedelsiant, tačiau bet kuriuo atveju ne vėliau kaip per 4 (keturias) valandas nuo pranešimo apie trūkumus gavimo valandos, išskyrus atvejus, kai Užsakovas raštu nurodo ilgesnį terminą. Užsakovas, nustatęs Darbų trūkumus Klientų atjungimo atveju, turi teisę pats ar pasitelkęs trečiuosius asmenis pašalinti nustatytus Darbų trūkumus, o Rangovas privalo Užsakovui atlyginti visas dėl to patirtas išlaidas, jei Rangovas per 1 (vieną) valandą nuo pranešimo apie Darbų trūkumus gavimo: nepraneša Užsakovui apie tai, kad Darbų trūkumai bus pašalinti per šiame punkte nustatytą terminą (per 4 valandas) arba per Informacinę sistemą (neturint prieigos – el. paštu), kai gavo Užsakovo pranešimą per Informacinę sistemą (neturint prieigos – el. paštu) dėl nustatytų Darbų trūkumų pašalinimo, informuoja Užsakovą, kad atsisako Darbų trūkumus pašalinti per 4 (keturias) valandas ar kitą Užsakovo raštu nurodytą ilgesnį terminą.

Taip pat Užsakovas, nustatęs Darbų trūkumus atsiradusius Garantiniu laikotarpiu dėl: sugedusio 0,4 kV automatinio jungiklio; sutrūkusio 0,4-10 kV saugiklio Užsakovas tokius Darbų trūkumus nedelsiant šalina pats, o Rangovas, Užsakovui pareikalavus, privalo sumokėti 150,00 EUR (šimto penkiasdešimt eurų 00 ct) dydžio fiksuotą sumą už kiekvieną nurodytą Darbų trūkumo pašalinimą.

* 1. Rangovas yra atsakingas už visus atliktų Darbų trūkumus nepriklausomai nuo to, ar jie buvo nustatyti ir/ar pastebėti Darbų priėmimo metu, ar ne, kurie atsirado dėl Rangovo kaltės (t. y., tiek už akivaizdžius trūkumus, tiek už paslėptus trūkumus).
  2. Garantinis terminas stabdomas tokiam laikotarpiui, kiek Užsakovas negalėjo Darbų rezultato ar jo dalies pilnai naudoti dėl nustatytų trūkumų, už kuriuos atsako Rangovas.
  3. Rangovas už atliktus Darbus bus įvertintas vadovaujantis Užsakovo patvirtinta Rangovų reitingavimo tvarka pateikiama tinklapyje www.eso.lt. Užsakovas turi teisę keisti Rangovų reitingavimo tvarką Sutarties galiojimo laikotarpiu. Apie Rangovų reitingavimo tvarkos pasikeitimus Užsakovas privalo Rangovą informuoti ne vėliau kaip prieš 1 (vieną) mėnesį iki naujos Rangovų reitingavimo tvarkos redakcijos įsigaliojimo. Rangovas apie reitingavimo tvarkos pakeitimus bus informuotas raštu, per Informacinę sistemą arba elektroniniu paštu.
  4. Rangovų reitingavimas yra apmokėjimo tvarkos dalis. Rangovų reitingavimas yra skatinamoji priemonė, kurios rezultatas gali būti tik Rangovo naudai t. y. nesuprastinant Rangovo Sutarties pasirašymo metu sutartų sąlygų. Reitingavimą Užsakovas vykdo vienašališkai, reitingavimo metu pagerintų sąlygų taikymui Sutarties keitimas neatliekamas. Apie reitingavimo metu gautą reitingavimo rezultatą Užsakovas informuojamas prieš skatinamosios priemonės taikymą.
  5. Jei Pirkimo dokumentuose keliami kvalifikacijos reikalavimai Rangovo pasitelktam (-iems) specialistui (-ams), tai Rangovas privalo užtikrinti, kad lygiavertė Rangovo ir (ar) jo specialisto (-ų) kvalifikacija būtų užtikrinama visą Sutarties galiojimo laikotarpį. Jei Sutarties galiojimo metu baigiasi Rangovo ir (ar) jo specialisto (-ų) kvalifikaciją patvirtinančio dokumento galiojimas, Rangovas įsipareigoja ne vėliau kaip per 2 (dvi) darbo dienas po kvalifikaciją patvirtinančio dokumento pasibaigimo termino, pateikti Užsakovui atnaujintą Rangovo ir (ar) jo specialisto (-ų) kvalifikaciją patvirtinantį dokumentą.
  6. Rangovas privalo turėti, o Užsakovui pareikalavus, per Užsakovo nustatytą protingą terminą privalo pateikti Užsakovui pakankamus įrodymus, jog jis turi visus pagal teisės aktų reikalavimus būtinus Darbų atlikimui Lietuvos Respublikoje leidimus, atestatus, licencijas ir (arba) kitus teisės aktų nustatytus reikalavimus atitinkančius dokumentus arba kitus dokumentus, Rangovo tvarkas, aprašus ir kitą dokumentaciją, kuri kaip privaloma buvo nurodyta Pirkimo dokumentuose.

1. **DARBŲ ATLIKIMO TERMINAI** 
   1. Darbų atlikimo terminai nurodyti Sutarties priede Nr. 6 „Pagrindinės sutarties vykdymo sąlygos“.
   2. Nesibaigus Užsakyme nustatytam Darbų atlikimo terminui, Rangovas per Informacinę sistemą gali kreiptis dėl Darbų ar jų Etapų atlikimo terminų pratęsimo tik atsiradus Sutarties priede Nr. 7 „Darbų vykdymo termino pratęsimo sąlygos“ numatytoms aplinkybėms, bet ne vėliau kaip likus Sutarties priede Nr. 6 „Pagrindinės sutarties vykdymo sąlygos“ numatytam terminui iki Darbų (ar numatyto Etapo) termino pabaigos. Rangovas Sutartyje numatyta tvarka ir sąlygomis pateikia Užsakovui argumentuotą prašymą pratęsti Darbų (ar jų Etapų) atlikimo terminą su visais Darbų (ar Etapų) atlikimo termino pratęsimo aplinkybes patvirtinančiais dokumentais.
   3. Šalys įsipareigoja nedelsiant raštu informuoti viena kitą apie Sutarties 8.2 punkte nurodytų aplinkybių atsiradimą.
   4. Rangovo kontrahento sutartinių įsipareigojimų nevykdymas nėra laikomas svarbia aplinkybe, kurios pagrindu būtų galima pratęsti Darbų atlikimo terminą.
   5. Užsakovas tenkina Rangovo prašymą dėl Darbų atlikimo termino pratęsimo, jeigu Rangovo prašyme nurodytos aplinkybės yra pagrįstos argumentais ir faktiniais įrodymais.
   6. Jeigu nesibaigus Darbų (ar Etapų) atlikimo termino pratęsimo laikotarpiui paaiškėja, kad aplinkybės neišnyko ar atsirado kitų aplinkybių, nurodytų Sutarties 8.2 punkte, per Užsakovo Informacinę sistemą Rangovui pateikus prašymą su pagrindimu, Darbų (ar Etapų) terminas gali būti pratęsiamas papildomai, Sutarties priede Nr. 7 „Darbų vykdymo termino pratęsimo sąlygos“ numatytais terminais. Pratęsimų skaičius neribojamas, tačiau pratęsimų terminas negali būti ilgesnis nei maksimalus Sutarties galiojimo laikotarpis.
   7. Užsakovas, gavęs argumentuotą Rangovo prašymą, kuriame aiškiai nurodomos ir faktiniais įrodymais objektyviai pagrindžiamos Darbų (ar Etapų) atlikimo terminų pažeidimo (vėlavimo) priežastys, dėl kurių atsiradimo kaltas Užsakovas, nereikalauja Rangovo mokėti netesybų šių aplinkybių egzistavimo laikotarpiu.
2. **DARBŲ PERDAVIMO – PRIĖMIMO TVARKA**
   1. Darbai priimami ir Darbų perdavimo – priėmimo dokumentai įforminami tik visiškai užbaigus Užsakyme numatytus Darbus ar Darbų Etapus kiekvienam objektui atskirai, teisės aktuose ir šioje Sutartyje nustatyta tvarka, t. y.:
      1. Visus Sutartyje nurodytus Darbus priima Užsakovo sudaryta komisija arba jo atstovas, o esant poreikiui dalyvauja Rangovo atsakingas asmuo.
      2. Darbai Užsakovo komisijos arba jo atstovo priimami šiais etapais: 1. Darbų priėmimas; 2. Dokumentacijos priėmimas; 3. Darbų akto ir grįžtamųjų medžiagų įkainių priėmimas. Dokumentacijos priėmimo etapas pradedamas tik po to, kai Užsakovo komisija arba jo atstovas patvirtina, kad Darbų priėmimo etapas yra tinkamai užbaigtas ir Rangovas pateikia Užsakovui techninę dokumentaciją pagal Sutarties 7.1 punkte išvardintų taisyklių reikalavimus ar kitas formas, kurios nurodytos Užsakovo interneto tinklapyje [www.eso.lt](http://www.eso.lt). Atitinkamai Darbų akto ir grįžtamųjų medžiagų įkainių priėmimo etapas pradedamas tik po to, kai Užsakovo komisija arba jo atstovas patvirtina, kad Dokumentacijos priėmimo etapas yra tinkamai užbaigtas.
   2. Rangovo atliktų inžinerinių tinklų objekto įrengimo, perkėlimo, įskaitant naujų Klientų bei gamintojų elektros įrenginių prijungimo prie skirstomųjų elektros tinklų darbų ar inžinerinių tinklų planinių ir avarinių darbų rezultatas – inžinerinių tinklų projektas, įrengti (perkelti) energetikos objektai, planiniai ir avariniai darbai (konkretūs Darbai bei jų rezultatas nurodomas Užsakyme).
   3. Vykdant Darbų priėmimą, Užsakovui kilus įtarimų dėl paslėptų Darbų kokybės, Užsakovui pareikalavus Rangovas privalo atlikti kontrolinį šurfą nurodytose vietose.
   4. Esant Užsakovo abejonėms ir kilus ginčui dėl Darbų kokybės perdavimo - priėmimo metu, Šalys gali skirti ekspertizę. Ekspertizę atlieka nepriklausomas ekspertas suderintas Šalių sutarimu. Visas išlaidas už ekspertizės atlikimą po eksperto pateiktos išvados gavimo apmoka neteisi ginčo Šalis.
   5. Gavus rašytinį Rangovo prašymą, Užsakovo sprendimu, vieno Užsakymo vykdymo metu gali būti atliekamas vienas dalinis aktavimas (toliau – **Dalinis aktas**) tuo atveju, kai Rangovas iš esmės atliko visus Užsakyme numatytus Darbus (iš esmės atlikti Darbai laikomi tada, kai objekte jau yra įjungta įtampa ir gauta VERT pažyma (jeigu reikalinga)) ir atsiranda viena ar kelios Sutarties 8.2. punkte numatytos nuo Rangovo nepriklausančios aplinkybės ir Rangovas dėl jų negali Sutartyje numatytais terminais Darbų užbaigti. Užsakovas, priėmęs sprendimą taikyti Dalinį aktavimą, apmoka Rangovui už faktiškai, tinkamai ir kokybiškai atliktus dalinius Darbus Sutarties 11.1 punkte numatyta tvarka.
   6. Užsakovas, esant poreikiui, turi teisę inicijuoti Dalinio akto pasirašymą nepriklausomai nuo įvykdytų Darbų dalies. Rangovas, gavęs Užsakovo prašymą atlikti Dalinio akto suformavimą, privalo ne vėliau kaip per 5 (penkias) kalendorines dienas parengti Dalinį aktą ir pateikti jį Užsakovui pasirašymui. Užsakovas, iniciavęs atlikti Dalinio akto pasirašymą, apmoka Rangovui už faktiškai, tinkamai ir kokybiškai atliktus dalinius Darbus Sutarties 11.1 punkte numatyta tvarka.
   7. Dalinis aktavimas netaikomas Darbams, kurių atlikimo terminas yra pasibaigęs.
   8. Esant nepilnai užbaigtam objektui už įrenginių bei medžiagų kokybę bei apsaugą atsako Rangovas nepriklausomai nuo to, kad yra pasirašytas Dalinis aktas pagal Sutarties 9.5 ir/ar 9.6 punktus. Dalinio akto pasirašymas neatleidžia Rangovo nuo delspinigių taikymo už vėlavimą atlikti Užsakyme nurodytus Darbus Užsakyme nurodytais terminais.
   9. Rangovo prašymu ir Užsakovo sprendimu pagal Sutarties 9.5 punktą priėmus dalį Darbų pagal pasirašytą Dalinį aktą, likusi Darbų dalis turi būti įvykdyta nedelsiant po to, kai išnyks aplinkybės, dėl kurių nebuvo galima laiku atlikti likusių Darbų, bet ne ilgiau kaip per iš anksto suderintą terminą su Užsakovu.
3. **TEIKIAMŲ MEDŽIAGŲ PERDAVIMO RANGOVUI TVARKA**
   1. Rangovas privalo atlikti Darbus naudodamasis savais ištekliais, Perkamomis medžiagomis, infrastruktūra ir įranga, išskyrus šiame Sutarties skyriuje nurodytus atvejus.
   2. Rangovas, Užsakovui pareikalavus, privalo saugoti ne mažiau kaip 4 (keturis) Užsakovui priklausančius sutarto nominalo galios transformatorius nuo 25 kVA iki 630 kVA (galioja tik Sutartims sudarytoms Panevėžio regiono Panevėžio skyriuje ir Kauno regiono Alytaus skyriuje (pagal priedą Nr. 11 Sutarčių skaidymas)).
   3. Užsakovas pagal poreikį perduoda Rangovui montuoti www.eso.lt tinklapyje skiltyje „Partneriams“ sąraše nurodytas Teikiamas medžiagas. Užsakovo teikiamų medžiagų priėmimo-perdavimo sąlygos nurodytos www.eso.lt.
   4. Jei Darbams atlikti reikalingos Teikiamos medžiagos nėra nurodytos [www.eso.lt](http://www.eso.lt) tinklapyje skiltyje "Partneriams" Teikiamų medžiagų sąraše ar atitinkamos Perkamos medžiagos nėra nurodytos Rangovo Pasiūlyme ar Užsakovo pateiktame Užsakyme, Rangovas tokias medžiagas įsigyja savo lėšomis. Perkamos ir Teikiamos medžiagos privalo atitikti Užsakovo keliamus, reikalavimus. t.y. naudojamos tik tos medžiagos, kurios įtrauktos į gaminių atitinkančių Užsakovo techninius reikalavimus sąrašą, kuris nurodytas www.eso.lt skiltyje Partneriams. Rangovui pageidaujant naudoti kitas medžiagas, nenurodytas gaminių atitinkančių Užsakovo techninius reikalavimus sąraše, Rangovas kreipiasi į Užsakovą su prašymu papildyti gaminių sąrašą, pateikdamas dokumentus, įrodančius atitinkamų medžiagų atitikimą Užsakovo techniniams reikalavimams.
   5. Užsakovas įgalioja Rangovą priimti Teikiamas medžiagas iš Pardavėjo. Rangovas priimdamas Teikiamas medžiagas iš Pardavėjo veikia Užsakovo vardu. Teikiamų medžiagų praradimo ar sugedimo rizika nuo Teikiamų medžiagų priėmimo – perdavimo momento iki tinkamo atliktų Darbų perdavimo pagal Sutartį momento tenka Rangovui. Teikiamų medžiagų priėmimas iš Užsakovo ar/ir Pardavėjo pagal šią sutartį prilyginamas gabenimui EXW sąlygomis pagal INCOTERMS ®2010.
   6. Visos su Teikiamų medžiagų atsiėmimu ir visų medžiagų (įskaitant grįžtamąsias medžiagas) pristatymu į supirkimo aikšteles ar į Užsakovo nurodytus priėmimo punktus susijusios išlaidos (pakrovimo, transportavimo, ardymo ir kt.), mokesčiai ir apmokestinimai, mokėtini pagal galiojančius Lietuvos Respublikos teisės aktus nekompensuojamos ir tenka Rangovui.
   7. Jei Teikiamų medžiagų, nurodytų www.eso.lt tinklapyje, Užsakovas arba Užsakovo išrinktas Pardavėjas negali pateikti, Rangovas Darbų atlikimui reikalingas Perkamas medžiagas įsigyja savo lėšomis. Tokios Rangovo lėšomis įsigytos Perkamos medžiagos turi būti iš [www.eso.lt](http://www.eso.lt) tinklapyje viešai paskelbto medžiagų sąrašo ir negali viršyti Sutarties priede Nr. 9 „Pasiūlymo forma“ nurodytų Teikiamų medžiagų įkainių.
   8. Apie www.eso.lt tinklapyje viešai paskelbto Užsakovo Teikiamų medžiagų sąrašo ir medžiagų priėmimo-perdavimo sąlygų pasikeitimus Užsakovas per Informacinę sistemą arba raštu informuoja Rangovą prieš ne mažiau kaip 30 kalendorinių dienų.
   9. Jei Darbams atlikti reikalingos Teikiamos medžiagos nėra nurodytos Užsakyme, ar atitinkamos Perkamos medžiagos nėra nurodytos Rangovo Pasiūlyme, Rangovas tokias medžiagas įsigyja savo lėšomis ir šios išlaidos turi būti įvertintos Įkainių vertėse. Perkamos ir Teikiamos medžiagos privalo būti iš www.eso.lt tinklapyje nurodyto sąrašo.
   10. Esant poreikiui, Užsakovas pasilieka sau teisę perduoti naujas ar buvusias naudojime medžiagas ar įrenginius, kuriuos Rangovas įsipareigoja sumontuoti vykdant Užsakymą. Apie tai Užsakovas informuoja Rangovą teikdamas Užsakymą.
   11. Jeigu Darbai buvo atliekami naudojant Rangovo pateiktas Perkamas medžiagas, už Perkamų medžiagų kokybę Rangovas atsako vadovaujantis Lietuvos Respublikos civilinio kodekso nuostatomis kaip pardavėjas pagal pirkimo – pardavimo sutartį.
   12. Teikiamų medžiagų priėmimas – perdavimas iš Užsakovo išrinkto Pardavėjo Rangovui įforminamas krovinio važtaraščiu, surašytu dviem vienodą teisinę galią turinčiais egzemplioriais arba pasirašomas elektroniniu parašu.
   13. Jeigu Teikiamų medžiagų priėmimo – perdavimo metu nustatomi Teikiamų medžiagų trūkumai, Rangovas nepriima Teikiamų medžiagų. Jeigu trūkumų turinčios Teikiamos medžiagos priėmimo-perdavimo metu nepakeičiamos kokybiškomis, Rangovas nedelsiant, bet ne vėliau kaip per 24 (dvidešimt keturias) val., nuo sužinojimo apie Teikiamų medžiagų negavimą ir/arba trūkumus, raštu, per Informacinę sistemą arba elektroniniu paštu apie tai informuoja Užsakovą.
4. **APMOKĖJIMO UŽ DARBUS TVARKA IR TERMINAI**
   1. Užsakovas Rangovui už faktiškai, tinkamai ir kokybiškai atliktus Darbus (pagal pasirašytus Atliktų darbų aktus), apmoka per 30 (trisdešimt) kalendorinių dienų nuo Sąskaitos gavimo dienos.
   2. Užsakovas, vadovaudamasis Sutarties nuostatomis, apskaičiuotas sumas už Darbų vykdymo metu susidariusias grįžtamąsias medžiagas, kurios nurodytos kaip parduodamos Rangovui (sąrašas skelbiamas www.eso.lt skiltyje „Partneriams“), įskaitys atitinkamai sumažindamas Užsakovo Rangovui priklausančią apmokėti sumą pagal 11.1 punkte nurodytą Sąskaitą.
   3. Užsakovas, nesavalaikiai vykdantis Sutarties 11.1. punkte numatytus įsipareigojimus, Rangovui pareikalavus, Rangovui moka 0,05 proc. dydžio delspinigius nuo Užsakymo kainos, bet ne mažiau 20,00 (EUR be PVM) už kiekvieną pavėluotą dieną, skaičiuojant iki Sutarties 11.1. punkte nurodytų įsipareigojimų įvykdymo dienos. Bet kuriuo atveju, šio punkto pagrindu priskaičiuotų delspinigių suma negali būti didesnė kaip 30 proc. nuo Užsakymo kainos (EUR be PVM).
   4. Rangovas, pabaigęs Darbus, pateikia Užsakovui per informacinę sistemą derinti Užsakovo nustatytos formos Atliktų darbų aktą bei grįžtamųjų medžiagų aktą, kuriuos galima rasti tinklapyje www.eso.lt.
   5. Jeigu Rangovo Darbų atlikimo faktinės išlaidos yra mažesnės už Darbų kainą, nurodytą Užsakyme, Užsakovas neįsipareigoja sumokėti Rangovui Užsakymo kainos, t. y., galutinė Rangovui mokama kaina už faktiškai atliktus Darbus gali būti mažesnė už Darbų kainą, nurodytą Užsakyme.
   6. Rangovas Sąskaitas turės pateikti VPĮ / PĮ nustatyta tvarka. Rangovas pateikiamoje Sąskaitoje turi nurodyti Sutartyje nurodyto Užsakovo už sutarties vykdymą atsakingo asmens vardą, pavardę ir kontaktinį tel. Nr.
   7. Užsakovas turi teisę sulaikyti apmokėjimą, jei:
      1. po Atliktų darbų akto pasirašymo dienos paaiškėja atliktų Darbų trūkumai, kurių nebuvo įmanoma pastebėti Darbų perdavimo – priėmimo metu;
      2. po Atliktų darbų akto pasirašymo ir (ar) objekto Techninio įvertinimo akto pasirašymo dienos paaiškėja, kad Užsakovui dėl Rangovo kaltės padaryti nuostoliai (pvz. sugadinta įranga, pažeistos komunikacijos, tinklai ir pan.);
      3. Rangovas nevykdo kitų savo įsipareigojimų pagal šią Sutartį.
   8. Vadovaujantis Sutarties nuostatomis apskaičiuotus delspinigius, baudas ir nuostolius dėl Rangovo sutartinių įsipareigojimų nevykdymo Užsakovas turi teisę įskaityti, atitinkamai sumažindamas bet kokias Užsakovo Rangovui priklausančias mokėti sumas pagal bet kurią su Rangovu turimą sutartį. Įskaitymas atliekamas pranešant (pareiškiant) apie tai Rangovui raštu.
   9. Užsakovas, esant Sutarties 4.5 punkte nurodytoms aplinkybėms, gavęs pagrįstą Rangovo prašymą bei įrangos ir/ar medžiagų vertę įrodančius dokumentus, apmoka už Sutarties vykdymui Rangovo įsigytą ir objekte, kuriame atliekami Darbai, faktiškai įrengtą didelės vertės įrangą ir (ar) įsigytas didelės vertės medžiagas (galios transformatorius, modulines transformatorines, narvelius, kompensacines rites arba kitą su Sutarties objektu susijusią įrangą ir/ar medžiagas, kurias Šalys rašytiniu susitarimu pripažįsta didelės vertės įranga ir/ar medžiagomis).
   10. Rangovui pasikreipus į Užsakovą dėl paskolos suteikimo, Užsakovas turi teisę nuspręsti dėl Paskolos suteikimo Rangovui. Paskola suteikiama vadovaujantis Sutarties 11.11 punktu.
   11. Rangovas, tinkamai įvykdęs savo sutartinius įsipareigojimus ir nesuėjus Sutartyje numatytam atsiskaitymo su juo terminui, turi teisę kreiptis į Užsakovą dėl paskolos, kurios suma neviršytų jam mokėtino atlyginimo atskaičius už paskolą mokėtinas palūkanas, jei priskaityta – delspinigius ir baudas, suteikimo.
   12. Užsakovas, suteikęs Rangovui Sutarties 11.10 punkte nurodytą paskolą, turi teisę atlikti vienašališką grąžintinos paskolos sumos įskaitymą į pagal įvykdytus Užsakymus Rangovui mokėtiną atlyginimą.
   13. Sutarties 11.10 punkte nurodytos paskolos suteikimas reiškia ne Užsakovo pareigą, o teisę, kurios įgyvendinimas priklauso išimtinai nuo jo diskrecijos bei Rangovo patikimumo ir finansinės padėties, Užsakovo galimybių suteikti atitinkamą paskolą. Užsakovo atsisakymas suteikti paskolą negali būti ginčo dalykas ir negali būti skundžiamas.
   14. Rangovas, Sutarties vykdymo metu gali sudaryti faktoringo sutartį, atitinkančią Lietuvos Respublikos civilinio kodekso VI knygos XLV skyriaus nuostatas dėl iš šios Sutarties kylančių piniginių reikalavimų perleidimo finansuotojui, tik įvykdęs visas žemiau nurodytas sąlygas:
       1. Rangovas nėra iš Užsakovo gavęs ar jam pateikęs prašymo dėl Sutarties 11.10 punkte nurodytos paskolos suteikimo Rangovui;
       2. pateikęs Užsakovui rašytinį prašymą ir dokumentus, pagrindžiančius, kad ketinamos sudaryti faktoringo sutarties pagrindu nepasikeis Šalių teisių ir pareigų pusiausvyra, perkamų Darbų kiekis, kaina, įvykdymo terminai, Užsakovui neatsiras papildomų išlaidų ar įsipareigojimų;
       3. gavęs Užsakovo rašytinį sutikimą. Užsakovas į Rangovo prašymą dėl faktoringo sutarties sudarymo raštu atsako ne vėliau kaip per 14 (keturiolika) kalendorinių dienų nuo tokio prašymo gavimo dienos pateikdamas rašytinį sutikimą. Užsakovui kilus abejonių, Rangovas turi pateikti papildomus paaiškinimus, ketinamos sudaryti faktoringo sutarties projektą ar kitus įrodymus, kad faktoringo sutarties pagrindu nepasikeis Šalių teisių ir pareigų pusiausvyra. Užsakovo išduotas sutikimas galioja tik iki šios Sutarties galiojimo termino pabaigos, tačiau negalioja kitoms tarp Užsakovo ir Rangovo sudarytoms sutartims. Pateikdamas sutikimą sudaryti faktoringo sutartį Užsakovas neprisiima jokių papildomų, su Sutartimi nesusijusių įsipareigojimų, įskaitant, bet neapsiribojant, įsipareigojimų, nurodytų Rangovo ir finansuotojo sudarytoje faktoringo sutartyje.
   15. Gavęs Užsakovo rašytinį sutikimą ir sudaręs faktoringo sutartį, Rangovas nedelsiant apie tai raštu informuoja Užsakovą, nurodydamas finansuotojo banko sąskaitos numerį ir kitus rekvizitus, kurie reikalingi Užsakovui tinkamai atsiskaityti už Rangovo atliktus ir Užsakovo priimtus Darbus. Šalys susitaria, kad šis Rangovo pranešimas tampa neatskiriama Sutarties dalimi ir Šalys nesudaro atskiro susitarimo dėl Sutarties pakeitimo.
   16. Rangovas privalo nedelsiant raštu informuoti Užsakovą, jei Sutarties galiojimo laikotarpiu vadovaujantis šios Sutarties nuostatomis sudaryta faktoringo sutartis nutraukiama ar dėl kitų priežasčių tampa negaliojanti.
   17. Sutarties 11.10 punkte nurodytos sąlygos dėl Užsakovo paskolos Rangovui suteikimo netenka galios nuo Užsakovo Rangovui išduoto rašytinio sutikimo, kaip numatyta Sutarties 11.14.3 punkte.
   18. Apmokėjimo Rangovui už atliktus darbus dydis gali kisti priklausomai nuo Rangovo įvertinimo pagal Užsakovo patvirtintą Rangovų reitingavimo tvarką.
   19. Jei Darbų kompleksą sudarančių Užsakymų galutinė (faktinė po atliktų Darbų komplekse nurodytų Darbų) suminė vertė neviršija 100,00 (vieno šimto) EUR be PVM, Užsakovas Rangovui sumokės skirtumą tarp Darbų komplekso faktinės Darbų vertės ir 100 (vieno šimto) EUR be PVM, jei įvykdytos visos šios sąlygos:
       1. Darbų kompleksą sudarančių Užsakymų galutinė (faktinė po atliktų Darbų) suminė vertė neviršija 100 (vieno šimto) EUR be PVM.
       2. Visi Darbų komplekse esantys Darbai atlikti per Informacinę sistemą ar kitu Sutartyje numatytu būdu suderintą Darbų komplekso Užsakymų atlikimo terminą.
   20. Kompensacija už Darbų komplekse esančius Darbus nebus mokama, jei vykdant Darbų komplekse esančius Užsakymus buvo bent vienas užsakymas įvykdytas pavėluotai. Darbų komplekse esančių užsakymų įvykdymo terminai gali būti pratęsti tik esant Sutartyje nurodytoms sąlygoms ir Sutartyje nustatyta tvarka.
   21. Sutarties 11.19 punkte nurodyta kompensacija bus skaičiuojama viena kartą per metų ketvirtį, vienai sutarčiai ir pagal pilnai įvykdytų Darbų kompleksų sąrašą. Užsakovas, pasibaigus metų ketvirčiui, per 1 (vieną) mėnesį pateiks Rangovui ataskaitą apie per metų ketvirtį Rangovo atliktų ir užbaigtų Darbų kompleksus ir susidariusias kompensacijos sumas prie jų, kurios pagrindu Rangovas išrašys ir pateiks Užsakovui Sąskaitą apmokėjimui, o Užsakovas per Sutartyje nustatytą terminą šią Sąskaitą apmokės.
   22. Visi mokėjimai ir atsiskaitymai pagal Sutartį bus vykdomi Lietuvos Respublikos nacionaline valiuta.
5. **ŠALIŲ TEISĖS IR PAREIGOS**
   1. **Užsakovas įsipareigoja:**
      1. pateikti tinkamam projektavimo (jei taikoma) ir rangos darbų užduočių vykdymui Užsakovo tinklo geografinius ir elektros tinklo techninius duomenis (projektavimo techninė užduotį, schemą su numatoma elektros tinklo vieta, kliento kontaktinius duomenis ir kitus būtinus dokumentus) . Duomenys pateikiami naudojantis Užsakovo informacinėmis sistemomis, kurias galima rasti www.eso.lt tinklapyje skiltyje „Partneriams“.
      2. Užsakyme nurodyti Rangovui, kas vykdys techninę Darbų priežiūrą (išskyrus atvejus, kai užsakomi Avariniai darbai);
      3. gavęs Rangovo pagrįsta pranešimą, per 10 (dešimt) darbo dienų arba per kitą Šalių sutartą protingą terminą pakeisti techninius dokumentus arba nurodymus dėl Darbų atlikimo būdo;
      4. priimti iš Rangovo tinkamai atliktus Darbus ir laiku už juos atsiskaityti pagal Sutartyje nurodytą mokėjimo tvarką;
      5. tinkamai vykdyti kitus sutartinius įsipareigojimus.
   2. **Rangovas įsipareigoja:**
      1. Sutartyje nustatytu laiku atlikti ir perduoti Užsakovui užbaigtus Sutartyje nurodytus Darbus ir ištaisyti trūkumus, nustatytus Darbų priėmimo metu ir/ar per Garantinį terminą;
      2. atlikti Darbus pagal Užsakovo pateiktą Užsakymą bei jo pagrindu Rangovo sudarytą ir su Užsakovu suderintą Pasiūlymą Darbams, laikantis nustatytų teisės aktų reikalavimų;
      3. nukrypti nuo Užsakymo tik gavus Užsakovo išankstinį raštišką sutikimą;
      4. kaupti ir viso Garantinio termino laikotarpiu saugoti bei Užsakovui pareikalavus per Informacinę sistemą ar elektroniniu paštu pateikti įrodymus su užfiksuotais atliktais Darbais, kurių atlikimu negalima įsitikinti vizualiai apžiūrint objektą, vertinant matavimo bei bandymų protokolų rezultatus ar paslėptų darbų aktus bei Darbais, susijusiais su defektų šalinimu;
      5. įrengti laikinus statinius, kurie reikalingi Darbams atlikti ir Darbų atlikimui reikalingoms Teikiamoms medžiagoms ir Perkamoms medžiagoms saugoti;
      6. priimti ir saugoti iš Užsakovo ir/ar jo išrinkto Pardavėjo įsigytas Darbams atlikti reikalingas Teikiamas medžiagas, įrenginius, komplektuojamąsias detales ir techniką;
      7. užtikrinti, kad visos Rangovo naudojamos Perkamos medžiagos, gaminiai ir įrenginiai, būtų nauji, anksčiau nenaudoti ir nebūtų pagaminti anksčiau kaip prieš 2 (dvejus) metus, skaičiuojant nuo objekto Darbų užbaigimo dienos, atitiktų Lietuvos Respublikoje ir Europos Sąjungoje galiojančių teisės aktų reikalavimus (turėtų atitikties sertifikatus ar kokybės pažymėjimus);
      8. prieš pradedant Darbus ir vadovaujantis šios Sutarties 12.2.10 punkte nurodytų Užsakovo vidaus teisės aktų nuostatų reikalavimais, pasirašyti Tarpusavio saugos darbe atsakomybės ribų aktą ir vykdant Darbus laikytis saugos darbe, sveikatos, civilinės saugos, technologinių, aplinkos apsaugos (žemės, oro, vandens, gruntinių vandenų ir kt.), sanitarijos, priešgaisrinės apsaugos, techninių ir kitų reikalavimų bei Užsakovo nurodymų. Taipogi vykdant darbus laikytis atliekų tvarkymo reikalavimų, t. y. rūšiuoti atliekas, numatyti atliekų laikymo vietas/zonas, užtikrinti, kad susidariusios atliekos būtų tinkamai perduotos jas tvarkančioms įmonėms, vesti susidariusių ir perduotų tvarkyti atliekų apskaitą Atliekų tvarkymo įstatyme, Važtaraščių ir kitų krovinių gabenimo dokumentų duomenų teikimo Valstybinei mokesčių inspekcijai taisyklėse numatytomis priemonėmis. Vykdant darbus nepažeisti trečiųjų asmenų interesų ir užtikrinti, kad šiame papunktyje nurodytų reikalavimų laikytųsi Rangovo darbuotojai;
      9. informuoti Užsakovą prieš 5 (penkias) darbos dienas apie planuojamus movos montavimo darbus 10 kV įtampos tinkle.
      10. instruktuoti Darbus atliksiančius darbuotojus saugos darbe bei kitais šios Sutarties 12.2.8 punkte nurodytais atvejais. Užtikrinti jų tinkamą parengimą bei atestavimą pagal specializuotas mokymų programas. Darbus atliksiantys darbuotojai taip pat privalo būti aprūpinti darbo rūbais ir kitomis asmeninėmis darbuotojų saugos ir sveikatos priemonėmis ir Rangovas privalo užtikrinti, kad šios priemonės būtų naudojamos atliekant Darbus;
      11. vykdant Darbus vadovautis Lietuvos Respublikos teisės aktų nustatyta tvarka, Užsakovo patvirtintu Rangos darbų vykdymo Bendrovės eksploatuojamuose elektros įrenginiuose bei dujų sistemoje proceso aprašu, Nurodymų dėl darbų elektros įrenginiuose ir pavedimų išdavimo, įforminimo, pildymo ir apskaitos proceso aprašu bei Bendrovės rangovų operatyvinio remonto darbuotojų praktinio parengimo organizavimo proceso aprašu;
      12. pateikti per Informacinę sistemą ir su Užsakovu suderinti kontrolinę geodezinę (išpildomąją) elektros tiekimo linijų nuotrauką (dwg formatu) bei pateikti (ir suderinti, jeigu reikia) kontrolinę geodezinę (išpildomąją) elektros tiekimo linijų nuotrauką savivaldybei (savivaldybės numatytu priimtinu būdu bei formatu) ne vėliau kaip per 15 kalendorinių dienų nuo suderinimo su Užsakovu dienos;
      13. užtikrinti saugos darbe, gaisrinės saugos ir aplinkos apsaugos reikalavimų laikymąsi bei darbo higienines sąlygas statybvietėje;
      14. Užsakovo vardu ir savo lėšomis parengti projektinę dokumentaciją, įsigyti topografinę nuotrauką bei visus kitus dokumentus, reikalingus statybą leidžiančio dokumento gavimui, esant poreikiui juos pateikti ir suderinti su valstybės ir savivaldybės kompetentingomis institucijomis, pateikti juos Užsakovui (jei pagal galiojančius teisės aktus būtina rengti projektą bei atlikti kitus su tuo susijusius veiksmus);
      15. užtikrinti, kad atliekamų projektavimo darbų kokybė atitiktų Lietuvos Respublikos aplinkos ministro patvirtinto statybos techninio reglamento STR 1.04.04:2017 „Statinio projektavimas, projekto ekspertizė“, Lietuvos Respublikos elektros energetikos įstatymo ir kitų galiojančių Lietuvos Respublikos teisės aktų keliamus reikalavimus, parengtoje projektinėje dokumentacijoje būtų numatyti projektiniai sprendimai ir projektuojamo statinio naudojimo sąlygos, užtikrinančios Lietuvos Respublikos Vyriausybės patvirtintose Specialiosiose žemės ir miško naudojimo sąlygose, Lietuvos Respublikos Energetikos ministro patvirtintose Elektros tinklų apsaugos taisyklėse bei kituose su tuo susijusiuose Lietuvos Respublikoje galiojančiuose teisės aktuose numatytų reikalavimų įvykdymą. Parengta projektinė dokumentacija, gavus Užsakovo pritarimą, nustatyta tvarka turi būti suderinta su visomis valstybės ir savivaldybės kompetentingomis institucijomis;
      16. išskyrus Sutartyje numatytas išimtis, pasitelkti tik tuos Subrangovus, kurie nurodyti Pasiūlyme ir atitinka Pirkimo dokumentuose nurodytus reikalavimus;
      17. nepradėti Darbų objektuose, nepasirašius Tarpusavio saugos darbe atsakomybės ribų akto;
      18. vadovaujantis Rangos darbų vykdymo Bendrovės eksploatuojamuose elektros įrenginiuose bei dujų sistemos proceso aprašu, planuojamų bei atliekamų Darbų koordinavimui paskirti saugos darbe koordinatorių ir apie paskirtą koordinatorių informuoti Užsakovą;
      19. informuoti Užsakovą apie Darbų atlikimo eigą pagal Užsakovo poreikį, bet ne dažniau negu kas 5 (penkias) darbo dienas, pateikiant jam išsamias ataskaitas apie Darbų atlikimo eigą (įskaitant, bet neapsiribojant, išsamius pranešimus apie esamą Darbų stadiją, numatomus Darbų užbaigimo terminus, aplinkybes, galinčias įtakoti Darbų ar jų dalies užbaigimo terminus ir kt.). Rangovas privalo pateikti Užsakovui išsamias ataskaitas apie Darbų atlikimo eigą ne vėliau kaip per 2 (dvi) darbo dienas nuo Užsakovo reikalavimo pateikti ataskaitą. Rangovas privalo teikti informaciją pagal Užsakovo parengtą formą raštu arba pagal su Užsakovu suderintą formą per Informacinę sistemą;
      20. naudoti statybos aikštelę (objektą) tik pagal tiesioginę paskirtį;
      21. vadovautis Užsakovo grįžtamųjų medžiagų tvarkymo instrukcija (su šia instrukcija Rangovas gali susipažinti [www.eso.lt](http://www.eso.lt)):
          1. tinkamas tolimesniam naudojimui po ardymo darbų gautas grįžtamąsias medžiagas, gaminius, įrenginius (Užsakovo grįžtamųjų medžiagų tvarkymo instrukcijoje nurodytus kaip tinkamus), jei Užsakovo nurodymu jos nebuvo panaudotos Darbams, pristatyti į Užsakovo sandėlį. Sandėlių adresai ir kontaktiniai duomenys nurodomi [www.eso.lt](http://www.eso.lt). Užsakovas turi teisę keisti sandėlių adresus Lietuvos Respublikos teritorijoje apie tai per Informacinę sistemą ar raštu įspėjęs Rangovą prieš 30 kalendorinių dienų. Užsakovas pasilieka teisę reikalauti grąžinti į Užsakovo sandėlį medžiagas, kurios grįžtamųjų medžiagų tvarkymo instrukcijoje nenurodytos kaip tinkamos;
          2. saugoti atliktų Darbų rezultatą ir likusias nuo Darbų medžiagas bei įrenginius nuo sugadinimo ir vagystės, taip pat nuo meteorologinių sąlygų daromos žalos iki atliktų Darbų perdavimo Užsakovui;
          3. atsiskaityti už Užsakovo Rangovui parduodamas grįžtamąsias medžiagas (Užsakovo grįžtamųjų medžiagų tvarkymo instrukcijoje nurodytas kaip parduodamas) www.eso.lt skiltyje „Partneriams“ nurodytais Rangovui parduodamų grįžtamųjų medžiagų įkainiais. Rangovui grįžtamosios medžiagos parduodamos kilogramais. Rangovui parduodamų grįžtamųjų medžiagų mato vienetų perskaičiavimo į kilogramus tvarka skelbiama [www.eso.lt](http://www.eso.lt) skiltyje „Partneriams“. Rangovui parduodamų grįžtamųjų medžiagų įkainiai perskaičiuojami Sutarties priede Nr. 12 „Rangovui parduodamų grįžtamųjų medžiagų įkainių perskaičiavimo sąlygos“ numatytais atvejais ir tvarka;
          4. netinkamas tolimesniam naudojimui po ardymo darbų gautas grįžtamąsias medžiagas, gaminius, įrenginius (Užsakovo grįžtamųjų medžiagų tvarkymo instrukcijoje nurodytus kaip netinkamus), pristatyti Užsakovo vardu į supirktuves adresais, nurodytais tinklapyje www.eso.lt. Rangovams priduodant medžiagas į supirktuves, pristatyti ir medžiagų išskaidymo aktą, nurodant objekto projekto Nr., objekto pavadinimą ir techninį prižiūrėtoją. Pažymą apie pristatymą per 3 (tris) darbo dienas nuo faktinio grįžtamųjų medžiagų pristatymo pateikti Užsakymą pateikusiam asmeniui;
          5. demontuotus įrenginius, konstrukcijas ir medžiagų likučius, nenurodytus Sutarties 12.2.20.1 – 12.2.20.4 punktuose, suderinus su Užsakovu, utilizuoti savo lėšomis ir rizika, nepažeidžiant aplinkosaugos reikalavimų.
      22. baigus darbus sutvarkyti Darbų atlikimo vietą ir, gerbūvio, šaligatvių, važiuojamosios dalies dangas atstatyti į esamą padėtį. Darbų vykdymo eigoje visas atsirandančias šiukšles išvežti į sąvartyną. Jeigu šio reikalavimo Rangovas nevykdo, Užsakovas, įspėjęs raštu Rangovą, samdo savo nuožiūra įmonę, išvežančią šiukšles, ir jas išveža Rangovo sąskaita aplinką (tam skirtos išlaidos privalo būti įskaičiuotos į Įkainius);
      23. prieš veždamas grįžtamąsias medžiagas Užsakavo vardu į supirktuves, Užsakovo vardu turi supildyti visus tokiems veiksmams atlikti reikalingus dokumentus pagal Lietuvos Respublikoje galiojančių teisės aktų reikalavimus (pvz. elektroninį krovinio važtaraštį Išmaniosios mokesčių administravimo (i.MAS) sistemos i.VAZ posistemyje ir atliekų vežimo lydraštį Vieningoje gaminių, pakuočių ir atliekų apskaitos informacinėje sistemoje GPAIS ir kt.);
      24. per Informacinę sistemą įspėti Užsakovą ir, kol gaus nurodymus, sustabdyti Darbus, kai Užsakovo Teikiamos medžiagos, įrenginiai, kitas turtas ar dokumentai yra netinkami ir (arba) Užsakovo pateiktų nurodymų dėl Darbų vykdymo laikymasis sudaro grėsmę Darbų tinkamumui, tvirtumui ar saugumui;
      25. nedelsiant informuoti Užsakovą apie įvykusius nelaimingus atsitikimus, incidentus ar avarijas;
      26. užtikrinti, kad atliekamų Darbų kokybė atitiktų Lietuvos Respublikos Vyriausybės patvirtintų Specialiųjų žemės ir miško naudojimo sąlygų, Lietuvos Respublikos energetikos ministerijos patvirtintų Elektros tinklų apsaugos taisyklių bei kitų susijusių Lietuvos Respublikoje galiojančių teisės aktų reikalavimus;
      27. gauti žemės ar kitų nekilnojamųjų daiktų savininkų (patikėtinių), nuomininkų, žemės naudotojų ir valstybinių institucijų sutikimus, suteikiančius teisę įrengti tinklus valstybinėje ir (ar) privačioje žemėje ar kituose nekilnojamuose daiktuose (Nacionalinės žemės tarnybos sutikimai, servitutų nustatymo sutartys su servituto zonų brėžiniais, pareiškimai dėl žemės naudojimo sąlygų ir kt.), organizuoti sutarčių dėl servitutų, specialiųjų žemės naudojimo sąlygų nustatymo, sudarymą bei visų reikalingų dokumentų parengimą; gauti žemės savininkų (patikėtinių) sutikimus dėl papildomų specialiųjų žemės naudojimo sąlygų žemės sklypams taikymo;
      28. atlikus Darbus žemės sklypuose atitinkamai įregistruoti/išregistruoti/patikslinti specialiąsias žemės naudojimo sąlygas, kitus žemės naudojimo apribojimus (kai reikalinga);
      29. gauti leidimą žemės kasimo darbams, organizuoti elektros tiekimo linijų trasų nužymėjimo ir sumontuotų kabelinių movų sumontavimo vietų, kontrolinės išpildomosios geodezinės nuotraukos užsakymą ir kitų darbų atlikimą, bei imtis visų kitų Darbams atlikti būtinų veiksmų, suderintų su Užsakovu, apmokėti už tokių Darbų atlikimą bei sumokėti visus mokesčius ir rinkliavas, susijusius su Darbų atlikimu (leidimo žemės kasimo darbams išdavimą ir kt.);
      30. vadovaujantis Užsakovo vidaus teisės aktų nuostatų reikalavimais bei Šalių pasirašyto Tarpusavio saugos darbe atsakomybės ribų akto sąlygomis atlikti operatyvinius perjungimus ir pasiruošti darbo vietą, jei Rangovui išduotame Valstybinės energetikos inspekcijos atestate yra nurodyta, kad Rangovas gali eksploatuoti ar technologiškai valdyti atitinkamus elektros įrenginius;
      31. 0,4 kV įtampos oro linijų ir oro kabelių linijų atvadų prijungimo/atjungimo bei automatinių jungiklių keitimo žemos įtampos įrenginiuose darbus atlikti neatjungus įtampos vadovaujantis Užsakovo patvirtintomis darbų technologinėmis kortomis ir turėti visas tiems darbams numatytas asmenines apsaugines priemones, įrankius bei įrangą skirtą vykdyti Darbus esant įtampai, Rangovo darbuotojai turi būti tinkamai apmokyti ir instruktuoti;
      32. darbus, kurie darbų įkainių lentelėje nurodyti su prierašu „DEĮ“, atlikti neatjungus įtampos vadovaujantis Užsakovo patvirtintomis darbų technologinėmis kortomis pateiktomis Sutarties priede Nr. 14, ir šių darbų vykdymui turėti visas tiems darbams numatytas asmenines apsaugines priemones, įrankius bei įrangą skirtą vykdyti darbus su prierašu „DEĮ“, o Rangovo darbuotojai turi būti tinkamai apmokyti ir instruktuoti bei turėti tai patvirtinančius pažymėjimus.
      33. Rangovas, nuo Sutarties įsigaliojimo dienos praėjus 6 (šešiems) mėnesiams (0,4 kV darbams) ir 8 (aštuoniems) mėnesiams (10 kV darbams), darbų vykdymui, kurie darbų įkainių lentelėje nurodyti su prierašų „DEĮ“, negalės užsakinėti planinio elektros energijos nutraukimo. Šie darbai privalo būti atliekami nenutraukus elektros energijos tiekimo. Vykdant darbų kompleksus, kai daliai darbų bus reikalingas planinis elektros energijos tiekimo nutraukimas, nutraukus elektros energijos tiekimą bus atliekami tik darbai, kurių vykdymui reikalingas atjungimas, likę darbai (darbų įkainių lentelėje nurodyti su prierašu „DEĮ“) kuriuos privaloma atlikti nenutraukus elektros energijos tiekimo, privalės būti atliekami esant įtampai. Atsisakymas vykdyti darbus, kurie įkainių lentelėje nurodyti su prierašu „DEĮ“, nenutraukus elektros energijos tiekimo arba šiame Sutarties punkte numatytais terminais neturint tinkamai apmokyto ir instruktuoto personalo atlikti darbus, kurie darbų įkainių lentelėje nurodyti su prierašu „DEĮ“, esant įtampa, bus traktuojamas kaip atsisakymas vykdyti Darbus ir taikomos sankcijos pagal Sutarties nuostatas.
      34. vykdydamas Užsakyme nurodytus Darbus vadovautis www.eso.lt skiltyje „Partneriams“ pateiktu maksimalių atjungimo laikų vykdant planinius darbu, avarinius darbus, naujų Vartotojų prijungimo darbus sąrašu. Apie šio sąrašo pasikeitimus Užsakovas per Informacinę sistemą arba raštu informuoja Rangovą prieš ne mažiau kaip 30 kalendorinių dienų.
      35. Elektros energijos apskaitos prietaisų įrengimo KAS darbus atlikti vadovaujantis Užsakovo elektros apskaitos prietaisų įrengimo, kai darbus vykdo bendrovės rangovai, tvarkos aprašu (su tvarkos aprašu Rangovas gali susipažinti tinklapyje www.eso.lt).
      36. visą Sutarties galiojimo laikotarpį turėti teisę valdyti ir naudotis mechanizmais ir įranga, kuri reikalinga Darbų atlikimui;
      37. jei reikalinga, savo lėšomis atlikti derinimus su trečiosiomis šalimis dėl leidimų atlikti Darbus, kuriuos vykdant reikalingi archeologiniai tyrimai ar žvalgymai. Užsakovas šias išlaidas kompensuoja, jei tokių paslaugų suteikimas yra iš anksto suderintas su Užsakovu, teikiant atitinkamą Užsakymą. Po Paslaugų suteikimo, Rangovas teikdamas apmokėjimui Užsakovui atitinkamas Sąskaitas už tokias Paslaugas, privalo pateikti ir tai patvirtinančius dokumentus (atitinkamas pažymas, apmokėjimo įrodymų dokumentus ir kt.);
      38. Užsakovui atšaukus vykdomą Užsakymą, nedelsiant nutraukti Darbus;
      39. Būti susipažinęs ir santykiuose su Užsakovu ir Sutarties vykdymui pasitelkiamomis trečiosiomis šalimis laikytis UAB „Ignitis grupė“ valdybos sprendimu patvirtintos Antikorupcinės politikos (toliau Sutartyje – politika) ir Etikos kodekso (toliau Sutartyje – kodeksas) nuostatų, įtvirtinančių gerosios verslo praktikos, etikos ir elgesio normas. Susipažinti su politika bei kodeksu ir/ar jos pakeitimais galima adresu http://www.ignitisgrupe.lt. Rangovas privalo užtikrinti, kad šio punkto reikalavimų laikytųsi Rangovas ir Sutarties vykdymui jo pasitelkiamų trečiųjų šalių darbuotojai ir kiti atstovai.
      40. nenaudoti Užsakovo prekinio ženklo ir (ar) pavadinimo be išankstinio Užsakovo sutikimo;
      41. nedelsiant informuoti apie Sutarties galiojimo metu atsiradusias aplinkybes, dėl kurių Sutartis gali neatitikti Etikos kodekso nuostatų, nacionalinio saugumo, korupcijos prevencijos, ekonominių ir kitų tarptautinių sankcijų ar kitų viešiems interesų apsaugai skirtų teisės aktų reikalavimų;
      42. atliekant projektavimo darbus KAS įrengimo vietą ant sklypo ribos suderinti su Klientu, jam pasirašant ant rengiamo Projekto brėžinių;
      43. suteikti Užsakovo atstovams, darbų techniniams prižiūrėtojams ir projekto vykdymo priežiūros atstovams galimybę turėti pilną priėjimą prie visų statybvietės dalių, leisti tirti, tikrinti, matuoti ir testuoti medžiagas ir Darbo kokybę ir tikrinti Darbų vykdymo eigą;
      44. organizuoti statybos užbaigimo procedūras, parengti deklaraciją apie statybos užbaigimą arba prašymą Valstybinei teritorijų planavimo ir statybos inspekcijai prie Aplinkos ministerijos statybos užbaigimo akto išdavimui;
      45. prieš Darbų, dėl kurių Klientams bus apribotas ar nutrauktas elektros energijos tiekimas, pradžią ne vėliau kaip prieš 5 (penkias) kalendorines dienas iki Darbų pradžios (fiziniai, juridiniai asmenys), formos suderintos su Užsakovu, skelbti informaciją apie planuojamą elektros energijos tiekimo nutraukimo ar apribojimo laiką ir trukmę Darbų vykdymo vietose (pvz. Daugiabučių namų laiptinių skelbimų lentose ir pan.);
      46. parengęs Nekilnojamojo turto kadastro nuostatuose nurodytus dokumentus šiuose nuostatuose nustatyta tvarka ir sąlygomis Užsakovo vardu atlikti visus reikalingus veiksmus (įskaitant, bet neapsiribojant kreipimąsi  į Nacionalinės žemės tarnybos prie Žemės ūkio ministerijos teritorinį skyrių), kad dėl projektuojamo skirstomojo elektros tinklo/vykdomų darbų nustatytos naujos teritorijos ir (ar) panaikintos/pakeistos esamos būtų  įrašytos ir (ar) pakeistos/panaikintos Nekilnojamojo turto kadastre ir Nekilnojamojo turto registre pakeičiant  žemės sklypo kadastro duomenis, pateikus Nekilnojamojo turto kadastro ir Nekilnojamojo turto registro tvarkytojui prašymą;
      47. iki statybą leidžiančio dokumento išdavimo ar kilnojamųjų elektros tinklų įrengimas įrengimo projektų, kuriems įstatymų nustatytais atvejais statybą leidžiantys dokumentai neišduodami, suderinimo su suinteresuotomis institucijomis ir (ar) asmenimis dienos, gauti dėl projektuojamo elektros tinklo įrenginių įrengimo į atsirandančias apsaugos zonas patenkančio Nekilnojamojo turto registre įregistruoto žemės sklypo savininko, valstybinės ar savivaldybės žemės patikėtinio, o kai žemės sklypas nesuformuotas – valstybinės žemės patikėtinio rašytinį sutikimą dėl elektros tinklo įrenginiams apsaugos zonos nustatymo. Sutikimo turinys turi atitikti teisės aktų reikalavimus.
      48. parengti, dėl projektuojamo elektros tinklo, žemės sklypui naujai nustatomos ir (ar) pasikeitusios (panaikintos) elektros tinklų apsaugos zonos Lietuvos Respublikos Nekilnojamojo turto kadastro nuostatuose nurodytus erdvinius duomenis.
      49. per teisės aktuose nustatytą terminą Nekilnojamojo turto kadastro ir Nekilnojamojo turto registro tvarkytojui Nekilnojamojo turto kadastro ir Nekilnojamojo turto registro įstatymų nustatyta tvarka pateikti pranešimą apie naujai nustatytas ir (ar) pasikeitusias (panaikintas) įstatyme nurodytas teritorijas kartu su Nekilnojamojo turto kadastro nuostatuose nurodytais nustatytų teritorijų erdviniais duomenimis ir į šias teritorijas patenkančių arba nebepatenkančių (kai pasikeitė ar buvo panaikinta anksčiau nustatyta ta pati teritorija) Nekilnojamojo turto registre įregistruotų žemės sklypų unikaliais numeriais ir informuoti Užsakovą apie žymos padarymą.
      50. organizuoti ir parengti reikalingus dokumentus elektros tinklo apsaugos zonos įrašymui į Nekilnojamojo turto kadastrą ir Nekilnojamojo turto registrą teisės aktuose nustatyta tvarka keičiant žemės sklypo kadastro duomenis. Žemės sklypo kadastro duomenys keičiami ir šių duomenų pakeitimai į Nekilnojamojo turto kadastrą ir Nekilnojamojo turto registrą įrašomi Vyriausybės patvirtintuose Lietuvos Respublikos nekilnojamojo turto kadastro nuostatuose nustatyta tvarka ir sąlygomis pateikus Nekilnojamojo turto kadastro ir Nekilnojamojo turto registro tvarkytojui prašymą įrašyti šiame įstatyme nurodytas teritorijas į Nekilnojamojo turto kadastrą ir Nekilnojamojo turto registrą;
      51. tinkamai vykdyti kitus Sutartyje nurodytus įsipareigojimus.
   3. Atliekant Sutartyje numatytus Darbus Rangovas įsipareigoja pastatyti informacinius stendus, kurių numatytos formos skelbiamos Užsakovo tinklapyje www.eso.lt skiltyje „Partneriams“. Informacinius stendus privaloma pastatyti vadovaujantis numatyta tvarka Užsakovo tinklapyje www.eso.lt skiltyje „Partneriams“.
   4. Jei projektavimo metu paruošti Projekto sprendiniai turės įtakos esamiems inžineriniams tinklams ar statiniams, Projekte turi būti numatyti šių inžinerinių tinklų ar statinių perkėlimo ar ardymo (nenaudojami tinklai ar statiniai) sprendiniai.
   5. Techninio ir Darbo projektų parengimui reikiamą dokumentaciją ir medžiagą iš reikiamų institucijų privalo gauti Rangovas. Projektų statybą leidžiančius dokumentus ar pritarimus turi gauti Rangovas. Esant poreikiui, Užsakovas suteikia Rangovui reikalingus įgaliojimus minėtiems dokumentams gauti.
   6. Esant Užsakovo abejonėms dėl Projektavimo rezultato kokybės perdavimo – priėmimo metu, Šalys gali skirti ekspertizę.
   7. Operatyvinius perjungimus 0,4 – 10 kV įtampos tinkluose (tame tarpe ir paskutinio komutacinio aparato Darbo vietoje atjungimą) vykdo Rangovas.
6. **PATVIRTINIMAI, PAREIŠKIMAI IR GARANTIJOS**
   1. Šalys pareiškia ir garantuoja, kad jos ir jų tinkamai įgalioti asmenys, pasirašantys Sutartį, turi teisę sudaryti Sutartį bei prisiimti Sutartyje numatytus įsipareigojimus.
   2. Rangovas patvirtina, kad Darbus atliks darbuotojai, turintys tinkamą Darbams atlikti kvalifikaciją, t. y., turintys valstybės institucijų išduotus dokumentus, suteikiančius teisę atlikti Darbus bei įrangos gamintojų išduotus sertifikatus, patvirtinančius, kad darbuotojai yra apmokyti dirbti su Darbams naudojama gamintojo įranga.
   3. Pasirašydamas šią Sutartį Rangovas patvirtina, kad prisiima visišką atsakomybę dėl savo pasitelktų sutarties vykdymui darbuotojų ar laikinųjų darbuotojų veiksmų bei dėl Sutarties vykdymui pasitelktų darbuotojų ar laikinųjų darbuotojų veiksmų kilus žalai įsipareigoja visiškai atlyginti nuostolius.
   4. Pasirašydamas šią Sutartį Rangovas suteikia Užsakovui teisę iš Rangovo gautus Darbų rezultatus naudoti savo nuožiūra, perduoti tretiesiems asmenims, taip pat skelbti Darbų rezultato duomenis be atskiro Rangovo sutikimo.
   5. Siekiant užtikrinti lygiateisiškumo ir skaidrumo principų įgyvendinimą bei siekiant išvengti galimo interesų konflikto, pasirašydamas Sutartį Rangovas garantuoja, kad be atskiro rašytinio Užsakovo sutikimo jokiais įmanomais būdais ir/ar pagrindais nepasitelks Užsakovo darbuotojų šios Sutarties vykdymui. Šio punkto pažeidimas laikomas esminiu Sutarties pažeidimu ir Užsakovas tokiu atveju turi teisę Sutartyje nustatyta tvarka vienašališkai nutraukti šią Sutartį, apie tai įspėjęs Rangovą raštu prieš 5 (penkias) dienas.
   6. Rangovas užtikrina, kad jo vykdoma veikla yra teisėta ir neprieštarauja jokioms teisės normoms. Jei Užsakovui bet kurios valstybinės/savivaldos institucijos ar bet kurie tretieji asmenys pareikš pretenzijas ir/ar ieškinius arba jei Užsakovas patirs bet kokias kitas neigiamas pasekmes dėl to, kad Rangovo vykdoma veikla yra neteisėta ir/arba prieštarauja teisės normoms, Rangovas įsipareigoja visiškai atlyginti dėl to padarytą žalą Užsakovui, įskaitant, bet neapsiribojant, žalą Užsakovo vardui, prekiniam ženklui, reputacijai, bei sumokėti valstybinėms/savivaldos institucijoms ir/ar kitiems tretiesiems asmenims mokėtinas baudas ir/ar priteistas sumas, ir/arba kompensuoti Užsakovui jo sumokėtas baudas, kurias paskirs valstybinės/savivaldos institucijos dėl Rangovo vykdomos veiklos.
   7. Rangovas patvirtina ir garantuoja, kad atliktiems Darbams tretieji asmenys neturi jokių teisių ar pretenzijų, taip pat, kad Darbai neareštuoti ir kad jie nėra teisminio ginčo objektas. Rangovas taip pat patvirtina ir garantuoja, kad nėra jokių viešosios teisės pažeidimų ar apribojimų, kurie galėtų turėti įtakos Užsakovo nuosavybės teisei į perduodamus Darbus. Rangovui pažeidus šio punkto reikalavimus, Užsakovas turi teisę reikalauti sumažinti Bendrą Sutarties kainą, sustabdyti mokėjimus Rangovui pagal šią Sutartį ir/arba nutraukti Sutartį dėl Rangovo kaltės. Rangovas sutinka, kad netinkama Darbų kokybė gali būti bet kokių mokėjimų nutraukimo ir/ar sustabdymo priežastimi. Trūkumai užfiksuojami priėmimo – perdavimo aktuose arba Užsakovo rašytiniais nurodymais.
   8. Pasirašydamas šią Sutartį Rangovas patvirtina, kad susipažino su Užsakovo patvirtintu Rangos darbų vykdymo Bendrovės eksploatuojamuose elektros įrenginiuose bei dujų sistemoje proceso aprašu, Nurodymų dėl darbų elektros įrenginiuose ir pavedimų išdavimo, įforminimo, pildymo ir apskaitos proceso aprašu, Bendrovės rangovų operatyvinio remonto darbuotojų praktinio parengimo organizavimo proceso aprašu ir įsipareigoja juos vykdyti. Su šiais aprašais Rangovas privalo supažindinti ir Subrangovus.
7. **SUBRANGOVAI, JUNGTINĖ VEIKLA, KEITIMO TVARKA** 
   1. Sutarties vykdymui pasitelkti Subrangovai ir jiems perduodamų Darbų sąrašas (jeigu aktualu) nurodyti Sutarties Priede Nr. 4 „Subrangovams perduodamų Darbų sąrašas“.
   2. Subrangovo keitimas ir/ar naujo Subrangovo pasitelkimas laikantis Sutarties 14 skyriaus nuostatų negali daryti įtakos Užsakymo ir/ar Darbų įvykdymo terminams.
   3. Rangovas turi teisę pasitelkti tik tuos Subtiekėjus, Ūkio subjektus, Trečiuosius asmenis, kurie registruoti (jeigu Subtiekėjas, Ūkio subjektas, Trečiasis asmuo yra fizinis asmuo – nuolat gyvenantys) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje PĮ 29 straipsnio 4 dalyje / VPĮ 17 straipsnio 4 dalyje nurodytus tarptautinius susitarimus.
   4. Subrangovai gali vykdyti tik tuos Darbus, kuriuos Rangovas pasiūlyme pirkimui numatė perduoti Subrangovams, ir, kurie Darbai nurodyti Sutartyje.
   5. Jei Sutartyje nenumatyta, kokiems Darbams Rangovas ketina pasitelkti Subrangovus, Rangovui draudžiama Sutarties vykdymui pasitelkti Subrangovus.
   6. Darbus, kuriuos Rangovas pasiūlyme pirkimui numatė perduoti Subrangovams gali vykdyti tie Subrangovai, kuriuos Rangovas iš anksto nurodė teikdamas pasiūlymą pirkimui, tie Subrangovai, apie kuriuos Rangovas Užsakovui pranešė iki Sutarties vykdymo pradžios bei tie Subrangovai, kuriuos Rangovas Darbams vykdyti pasitelks Sutarties galiojimo metu.
   7. Subrangovo keitimas ar naujo Subrangovo pasitelkimas galimas tik tiems Darbams, kuriuos Rangovas Pasiūlyme numatė jiems perduoti, ir, kurie nurodyti Sutartyje.
   8. Subrangovų keitimas ar naujų Subrangovų pasitelkimas galimas tik tuomet, kai Rangovas Užsakovui pateikia prašymą dėl Subrangovo, kuris nurodytas Sutartyje, keitimo ar naujo Subrangovo pasitelkimo ir gauna raštišką Užsakovo sutikimą. Užsakovas, gavęs Rangovo prašymą, jį išnagrinėja ir pateikia atsakymą per ne vėliau kaip 5 darbo dienas nuo tokio prašymo gavimo.
   9. Rangovas kartu su 14.8 punkte nurodytu prašymu pateikia Subrangovo atitiktį Pirkimo dokumentuose nustatytiems kvalifikaciniams reikalavimams pagrindžiančius dokumentus tik tokiu atveju, jeigu Pirkimo dokumentuose keičiamam Subrangovui buvo keliami kvalifikaciniai reikalavimai ir Rangovas pats neatitinka tiems darbams keliamų kvalifikacinių reikalavimų. Jeigu Rangovas pats atitinka kvalifikacijos reikalavimus, jo pasitelkiamo Subrangovo (darbams, kuriems keliami kvalifikaciniai reikalavimai) kvalifikacijos atitikties įrodyti nereikės (su prašymu nereikės pateikti dokumentų patvirtinančių kvalifikacijos atitikimą ir pašalinimo pagrindų nebuvimą).
   10. Siekiant išvengti bet kokių abejonių, Šalys susitaria, kad Šalims įvykdžius visas šiame punkte nurodytas sąlygas atskiras susitarimas dėl Sutarties pakeitimo nebus sudaromas, o Šalių viena kitai pateikti šiame punkte nurodyti dokumentai yra laikomi neatskiriama Sutarties dalimi.
   11. Tuo atveju, kai Rangovo norimas pasitelkti Subrangovas neatitinka Pirkimo dokumentuose Subrangovams keltų kvalifikacinių reikalavimų, Rangovas įsipareigoja pakeisti kvalifikacinių reikalavimų neatitinkantį Subrangovą kitu per 5 (penkias) darbo dienas nuo Užsakovo pranešimo apie Subrangovo neatitikimą kvalifikaciniams reikalavimams gavimo dienos.
   12. Rangovas privalo užtikrinti, kad Sutarties sudarymo momentu ir visą jos galiojimo laikotarpį Darbus atliekantys ir Sutartį vykdantys Subrangovai turėtų reikiamą kvalifikaciją ir patirtį, būtinas tinkamam Sutarties vykdymui. Už Subrangovų atliekamų Darbų kokybę ir darbų saugos reikalavimų laikymąsi Užsakovui atsako Rangovas.
   13. Tuo atveju, kai Pirkimo dokumentuose numatyta tiesioginio Užsakovo atsiskaitymo su Subrangovais galimybė, Subrangovui išreiškus norą pasinaudoti tiesioginio atsiskaitymo galimybe, tarp Užsakovo, Rangovo bei Subrangovo, laikantis PĮ 96 str. nuostatų, sudaroma trišalė sutartis.
   14. Subrangovas norintis pasinaudoti Sutarties 14.13 punkte nurodyta galimybe, įvykdęs įsipareigojimus pagal šią Sutartį, pateikia prašymą Užsakovui kartu su Rangovo patvirtinimu, kad Subrangovas tinkamai atliko savo įsipareigojimus pagal šią Sutartį, ir, kad Rangovas neturi prieštaravimų tiesioginiam atsiskaitymui su Subrangovu.
   15. Užsakovas, išnagrinėjęs Subrangovo prašymą, priima sprendimą dėl tokio atsiskaitymo taikymo bei praneša Rangovui ir Subrangovui per 10 (dešimt) kalendorinių dienų nuo prašymo gavimo dienos.
   16. Jei Užsakovas priima sprendimą tenkinti Subrangovo prašymą, pasirašoma trišalė sutartis tarp Užsakovo, Rangovo ir Subrangovo, kaip nurodoma Sutarties 14.13 punkte, pagal projektą, kuris pateikiamas Sutarties priede Nr. 3 „Trišalė sutartis“.
   17. Rangovas įsipareigoja apie Sutarties 14.14 punkte nurodytą tiesioginio atsiskaitymo galimybę bei šioje Sutartyje nustatytą tokio atsiskaitymo tvarką informuoti pasitelktus Subrangovus.
   18. Atsiradus poreikiui keisti jungtinės veiklos sutartyje nurodytus partnerius kitais (jeigu Darbai atliekami pagal jungtinės veiklos sutartį), privalo būti įvykdytos visos žemiau nurodytos sąlygos:
       1. Rangovas Užsakovui pateikia šiuos dokumentus:
          1. pasiliekančio jungtinės veiklos partnerio prašymą dėl jungtinės veiklos partnerio keitimo;
          2. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam/pasiliekančiam jungtinės veiklos partneriui;
          3. naujojo /pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo/pasiliekančio jungtinės veiklos partnerio  kvalifikaciją pagrindžiantys dokumentus (jei taikoma).
       2. Rangovas gauna Užsakovo rašytinį sutikimą keisti jungtinės veiklos partnerius;
       3. Rangovas pateikia Užsakovui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis/pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.
       4. Galutinio sprendimo teisė dėl jungtinės veiklos partnerio keitimo priklauso Užsakovui. Jei Užsakovas pritaria keitimui, jungtinės veiklos partnerio keitimas įforminamas rašytiniu Šalių susitarimu.
   19. Šio skyriaus nuostatų nesilaikymas yra laikomas esminiu Sutarties pažeidimu.
8. **ŠALIŲ ATSAKOMYBĖ**
   1. Už savo sutartinių įsipareigojimų nevykdymą ar netinkamą vykdymą Šalys atsako šioje Sutartyje ir teisės aktuose nustatyta tvarka. Netesybų dydžiai už sutartinių įsipareigojimų nevykdymą arba netinkamą vykdymą nurodyti Sutarties priede Nr. 6 „Pagrindinės sutarties vykdymo sąlygos“.
   2. Rangovas savo lėšomis pašalina klaidingų operatyvinių perjungimų padarinius bei atlygina Užsakovo patirtus tiesioginius nuostolius. Rangovas taip pat atlygina padarytą žalą aplinkai dėl jos užteršimo izoliacine transformatorine alyva, tepalais ar kitais teršalais, kai tai yra patvirtinama atitinkamais aktais (protokolais).
   3. Jei Užsakovas nustato, kad dėl Rangovo darbuotojų klaidingų veiksmų buvo atjungti ir/arba sugadinti Užsakovo elektros įrenginiai, tokiu atveju Rangovo darbuotojai turi papildomai dubliuotis Užsakovo elektros įrenginiuose. Šis reikalavimas nurodomas Užsakovo elektros įrenginių atsijungimų tyrimo aktuose arba Užsakovo pranešimuose Rangovui dėl darbuotojų saugos ir sveikatos reikalavimų pažeidimo. Papildomo dubliavimosi data nurodoma Užsakovo elektros įrenginių atsijungimų tyrimo aktuose arba Užsakovo pranešimuose Rangovui dėl darbuotojų saugos ir sveikatos reikalavimų pažeidimo, bet negali būti trumpesnė kaip 21 (dvidešimt viena) kalendorinė diena nuo datos, kurią šie dokumentai buvo išsiusti Rangovui vykdyti. Rangovas pateikia Užsakovo raštą apie sėkmingai praeitą dubliavimąsi. Rangovas, Užsakovui pareikalavus, atlygina Užsakovui dėl to kilusius tiesioginius nuostolius.
   4. Rangovas savo lėšomis pašalina gedimo ar atsijungimo padarinius, atsiradusius dėl nekokybiškai atliktų Darbų bei atlygina Užsakovo patirtus tiesioginius nuostolius.
   5. Rangovas ir Užsakovas vykdo Užsakymų kontrolę. Tiek Rangovas, tiek Užsakovas turi nedelsdami raštu informuoti Užsakovo ar Rangovo atsakingą asmenį, nurodytą Sutartyje, kai faktiškai pateiktų Užsakymų vertė pasieks ir (ar) viršys 80 proc. nuo Bendros Sutarties kainos neįskaitant PVM. Taip pat Rangovas įsipareigoja nepriimti ir nevykdyti naujų Užsakymų be atskiro rašytinio Šalių susitarimo, jei faktiškai pateiktų Užsakymų vertė siekia Bendrą Sutarties kainą neįskaitant PVM, nurodytą Sutartyje.
   6. Užsakovui pareiškus reikalavimą atlyginti patirtus nuostolius, netesybos įskaitomos į nuostolių atlyginimą.
   7. Šalys pareiškia, kad šioje Sutartyje nustatytos netesybos yra laikomos teisingomis bei protingo dydžio ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad nurodytų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų. Užsakovo patirti tiesioginiai nuostoliai dėl Rangovo kaltės nėra ribojami.
   8. Nuostolių atlyginimas ir netesybų sumokėjimas neatleidžia Šalies nuo Sutarties nuostatų tinkamo vykdymo.
   9. Rangovo darbuotojui antrą kartą pažeidusiam movų gamintojo instrukcijas montuojant 0,4-10 kV kabelių movas, Bendrovė inicijuoja movų montuotojo kvalifikacinio pažymėjimo galiojimo panaikinimą nustatyta tvarka.
   10. Užsakovui nesilaikant Sutartyje numatytų įsipareigojimų, Rangovas turi teisę kreiptis dėl patirtų tiesioginių nuostolių kompensavimo su tokį faktą patvirtinančiais dokumentais, jeigu tokie nuostoliai yra patiriami.
9. **KONFIDENCIALI INFORMACIJA** 
   1. Šalys susitaria laikyti šią Sutartį, išskyrus jos sudarymo faktą, ir visą jos pagrindu viena kitai perduodamą ar kitokiu būdu Sutarties vykdymo metu sužinotą/užfiksuotą/nufilmuotą ir pan. informaciją paslaptyje neterminuotai, neatsižvelgiant į tai, ar ta informacija pateikiama žodžiu ar raštu. Šalys susitaria neatskleisti konfidencialios informacijos jokiai trečiajai šaliai be išankstinio raštiško kitos Šalies sutikimo (išskyrus, jeigu Sutartyje nustatyta kitaip), o taip pat nenaudoti konfidencialios informacijos asmeniniams ar trečiųjų asmenų poreikiams, išskyrus atvejus, kai tokia informacija privalo būti atskleista teisės aktų nustatyta tvarka ar turi būti atskleista teisės, finansų ar kitos srities specialistui/patarėjui, ar paskolos davėjui.
   2. Visa Užsakovo Rangovui suteikta bei Sutarties vykdymo metu sukurta/sužinota informacija yra laikoma konfidencialia, išskyrus viešai prieinamą informaciją ir Pirkimo dokumentus, visais kitais atvejais Užsakovas turi patvirtinti raštu, kad tam tikra pateikta informacija nėra konfidenciali.
   3. Šalis, pažeidusi šioje Sutartyje konfidencialumo pareigą, įsipareigoja pagal pagrįstą kitos Šalies reikalavimą sumokėti 3 000,00 EUR (trijų tūkstančių eurų 00 ct) be PVM dydžio baudą ir atlyginti kitai Šaliai šios Sutarties pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes.
   4. Visą informaciją, gautą Sutarties vykdymo metu, Užsakovas gali naudoti savo ir ar bet kurios UAB „Ignitis grupė“, įmonių grupei priklausančios įmonės ir/ar Užsakovo tiesiogiai ar netiesiogiai kontroliuojamos bendrovės ir/ar Užsakovo tiesiogiai ar netiesiogiai kontroliuojančios bendrovės vykdomos veiklos tikslais, ir tai nebus laikoma Sutarties pažeidimu.
10. **NENUGALIMOS JĖGOS (*FORCE MAJEURE*) APLINKYBES** 
    1. Šalis atleidžiama nuo atsakomybės už Sutarties nevykdymą, jei Sutartis nevykdoma dėl nenugalimos jėgos (*force majeure*), t. y. aplinkybių, kurių ta Šalis negalėjo kontroliuoti bei protingai numatyti Sutarties sudarymo metu ir negalėjo užkirsti kelio šių aplinkybių ar jų pasekmių atsiradimui. Nenugalima jėga (*force majeure*) nelaikoma tai, kad Šalis neturi reikiamų finansinių išteklių arba Šalies kontrahentai pažeidžia savo prievoles. Apie nenugalimos jėgos (*force majeure*) aplinkybių atsiradimą Sutarties Šalys nedelsiant faksu, o po to ir raštu, privalo informuoti viena kitą. Šalis, nepranešusi kitai Šaliai apie nenugalimos jėgos (*force majeure*) aplinkybes, negali jomis remtis kaip atleidimo nuo atsakomybės už Sutarties nevykdymą pagrindu.
    2. Esant nenugalimos jėgos (*force majeure*) aplinkybėms Šalys atleidžiamos nuo savo sutartinių įsipareigojimų vykdymo visam minėtų aplinkybių buvimo laikotarpiui.
    3. Jei nenugalimos jėgos aplinkybės tęsiasi ilgiau kaip 2 (du) mėnesius, bet kuri iš Šalių turi teisę vienašališkai nutraukti šią Sutartį, apie tai įspėjusi raštu kitą Šalį prieš 5 (penkias) kalendorines dienas.
11. **SUTARTIES GALIOJIMAS, NUTRAUKIMAS IR JOS KEITIMAS** 
    1. Sutartis įsigalioja nuo pasirašymo momento.
    2. Sutartis galioja 3 (trejus) metus.
    3. Sutartis gali būti nutraukta raštišku Šalių sutarimu.
    4. Užsakovas bet kuriuo metu turi teisę vienašališkai, nesikreipdamas į teismą, nutraukti Sutartį prieš 90 (devyniasdešimt) kalendorinių dienų raštu pranešęs apie tai Rangovui, sumokėjęs už iki tokio pranešimo pateikimo faktiškai ir tinkamai atliktus Darbus. Rangovas, gavęs Užsakovo pranešimą apie šios Sutarties nutraukimą, privalo nutraukti visus Darbus, vykdomus pagal šią Sutartį, išskyrus tuos, kurie būtini užtikrinti saugų jau atliktų Darbų rezultato naudojimą.
    5. Rangovas bet kuriuo metu turi teisę vienašališkai, nesikreipdamas į teismą, nutraukti Sutartį prieš 180 (šimtą aštuoniasdešimt) kalendorinių dienų raštu pranešęs apie tai Užsakovui.
    6. Šalys gali nutraukti Sutartį 18.4 ir 18.5 punktuose numatytu pagrindu tik tokiu atveju, kai yra išpirkta Darbų už Sutarties priede Nr. 10 „Minimali užsakymų suma“ nustatytą minimalią Užsakymų sumą. Nutraukiant Sutartį 18.4 arba 18.5 pagrindu neišpirkus Darbų už Sutarties priede Nr. 10 „Minimali užsakymų suma“ nustatytą minimalią Užsakymų sumą, Šalis, inicijavusi Sutarties nutraukimą Sutarties 18.4 ar 18.5 punkto pagrindu, privalo kitai Sutarties Šaliai sumokėti baudą, kuri yra lygi skirtumui tarp iki Sutarties nutraukimo dienos išpirkų Darbų Užsakymų sumos ir neišpirktos Darbų už Sutarties priede Nr. 10 „Minimali užsakymų suma“ nustatytos minimalios Užsakymų sumos.
    7. Užsakovas turi teisę vienašališkai, nesikreipdamas į teismą, ne vėliau kaip prieš 20 (dvidešimt) kalendorinių dienų raštu apie tai įspėjęs Rangovą, nutraukti Sutartį, jeigu Rangovas pažeidė Sutartį. Laikoma, jog Rangovas pažeidė Sutartį, jeigu:
       1. atlikti Darbai (jų Etapas) neatitinka Sutartyje numatytų reikalavimų ir Rangovas neištaiso Darbų atlikimo trūkumų per Sutartyje nustatytą terminą;
       2. Rangovas Sutarties galiojimo laikotarpiu 1 (vieną) kartą atsisakė vykdyti pateiktą Užduotį;
       3. Rangovo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
       4. Rangovui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Užsakovui tampa žinoma apie kitokį priverstinį Rangovo kreditorių teisių įgyvendinimą, galintį turėti esminės įtakos Rangovo galimybėms toliau vykdyti Sutartį ir (ar) dėl Rangovo yra priimamas ir įsiteisi apkaltinamasis teismo nuosprendis už 2014 m. vasario 26 d. Europos Parlamento ir Tarybos direktyvos 2014/24/ES dėl viešųjų pirkimų, kuria panaikinama Direktyva 2004/18/EB 57 straipsnio 1 dalyje išvardintuose Europos Sąjungos teisės aktuose apibrėžtus nusikaltimus;
       5. Rangovas pažeidžia šios Sutarties nuostatas, reglamentuojančias konfidencialios informacijos valdymą;
       6. Rangovas pažeidžia Sutarties 14 skyriaus nuostatas.
    8. Užsakovas turi teisę vienašališkai, nesikreipdamas į teismą, ne vėliau kaip prieš 10 (dešimt) kalendorinių dienų raštu apie tai įspėjęs Rangovą, nutraukti Sutartį, jeigu Rangovas iš esmės pažeidė Sutartį. Rangovo padarytas Sutarties pažeidimas laikomas esminiu, jeigu:
       1. Rangovas nesilaiko Sutarties priede Nr. 6 „Pagrindinės sutarties vykdymo sąlygos“ numatytų Darbų atlikimo terminų ir vėluoja nuo numatyto termino pabaigos daugiau nei 30 (trisdešimt) kalendorinių dienų 3-uose skirtinguose Užsakymuose. Vėlavimu nelaikomas Darbų atlikimo termino praleidimas, jeigu aplinkybės atsirado ne dėl Rangovo kaltės;
       2. Rangovas Sutarties galiojimo laikotarpiu 3 (tris) kartus atsisakė vykdyti pateiktas Užduotis;
       3. Užsakovas turi pagrįstų duomenų ir nustato, kad Rangovas, vykdydamas Sutartį, atlieka apgaulės požymių turinčius veiksmus, įskaitant, bet neapsiribojant, darbų kokybės nuostatų pažeidimus, dokumentų klastojimą (pavyzdžiui, nurodant fakto neatitinkančius kiekius ar kt.), nelegalų darbą, grubius buhalterinės apskaitos pažeidimus bei, bet kokius kitus veiksmus, kuriais siekiama suklaidinti Užsakovą ar pateikti jam realybės neatitinkančią informaciją;
       4. Rangovas, įskaitant bet kurį su Rangovu susijusį asmenį, duoda arba pasiūlo (tiesiogiai arba netiesiogiai) bet kuriam Užsakovo ar UAB „Ignitis grupė“ įmonių grupei priklausančios įmonės darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma, kaip paskatą arba apdovanojimą už bet kurio su šio pirkimo ar Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti (kyšį) bet kuriam su šia Sutartimi susijusiam asmeniui;
       5. yra kitos aplinkybės, numatytos Sutartyje ir/ar Lietuvos Respublikos civilinio kodekso 6.217 straipsnyje.
    9. Jei Sutartis nutraukiama dėl 18.7 arba 18.8 punkte nurodytų aplinkybių ar Rangovui nepagrįstai nutraukus Sutarties vykdymą ne Sutartyje nustatyta tvarka, Rangovas įsipareigoja atlyginti tiesioginius nuostolius, susijusius su Sutarties nutraukimu.
    10. Rangovas prisiima riziką, kad Sutartį nutraukus nepagrįstai dėl Rangovo kaltės arba Sutarties 18.8 punkto pagrindu, jis bus įtrauktas į Nepatikimų tiekėjų sąrašą Lietuvos Respublikoje galiojančių teisės aktų nustatyta tvarka.
    11. Per 30 kalendorinių dienų nuo Rangovo informavimo apie Užsakovo vidinių teisės aktų, reglamentų ar tvarkų pasikeitimą, Rangovas turi teisę vienašališkai, nesikreipdamas į teismą, ne mažiau kaip prieš 120 (šimtą dvidešimt) kalendorinių dienų raštu apie tai įspėjęs Užsakovą, nutraukti Sutartį. Rangovui pageidaujant nutraukti Sutartį, Užsakovo atlikti vidinių teisės aktų, reglamentų ar tvarkų pakeitimai Rangovui negalioja iki Sutarties nutraukimo momento. Šis punktas netaikomas atvejais, kai Užsakovo vidiniai teisės aktų, reglamentų ar tvarkų pakeitimai yra tiesiogiai susiję su Lietuvos Respublikos teisės aktų pakeitimais.
    12. Rangovas turi teisę vienašališkai, nesikreipdamas į teismą, ne vėliau kaip prieš 10 (dešimt) kalendorinių dienų raštu apie tai įspėjęs Užsakovą, nutraukti Sutartį, jeigu Užsakovas iš esmės pažeidė Sutartį. Užsakovo padarytas Sutarties pažeidimas laikomas esminiu, jeigu:
        1. Užsakovas daugiau nei 30 (trisdešimt) kalendorinių dienų vėluoja atlikti mokėjimą Rangovui Sutarties 11.1 punkte numatyta tvarka 3-uose skirtinguose Užsakymuose;
        2. yra kitos aplinkybės, numatytos Sutartyje ir/ar Lietuvos Respublikos civilinio kodekso 6.217 straipsnyje.
    13. Užsakovas turi teisę vienašališkai, nesikreipdamas į teismą, prieš 10 (dešimt) kalendorinių dienų raštu apie tai įspėjęs Rangovą, nutraukti Sutartį, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Įspėjimo dėl Sutarties nutraukimo terminas netaikomas arba taikomas kitoks įspėjimo terminas, jeigu Lietuvos Respublikos Vyriausybės ar / ir Nacionaliniam saugumui užtikrinti svarbių objektų apsaugos koordinavimo komisijos sprendime nurodomas kitoks įspėjimo arba Sutarties nutraukimo terminas.
    14. Nutraukus šią Sutartį bet kuriuo pagrindu, Šalys įsipareigoja:
        1. imtis visų priemonių, siekiant sumažinti dėl Sutarties nutraukimo jų patiriamus nuostolius;
        2. per 10 (dešimt) darbo dienų nuo pranešimo apie Sutarties nutraukimą gavimo dienos pateikti kitai Šaliai visus dokumentus, būtinus visiškam atsiskaitymui pagal šią Sutartį (Atliktų darbų aktus, Sąskaitas, projektinę dokumentaciją ir pan.);
        3. atsiskaityti už iki Sutarties nutraukimo atliktus Darbus.
    15. Neesminės Sutarties sąlygos ir/ar sąlygos, kurių keitimas galimas vadovaujantis PĮ 97 str., Sutarties galiojimo laikotarpiu gali būti keičiamos rašytiniu Šalių sutarimu.
    16. Sutarties sąlygų keitimu nėra laikomi techninio pobūdžio pakeitimai (pavyzdžiui: Šalių klaidos, pavadinimai, sąskaitų numeriai, kiti rekvizitai ir pan.). Apie techninio pobūdžio pakeitimus Šalis iš anksto praneša kitai Šaliai raštu, atskiras kitos Šalies sutikimas neteikiamas. Siekiant išvengti bet kokių abejonių, Šalys susitaria, kad Šalims įvykdžius šiame punkte nurodytas sąlygas, atskiras susitarimas dėl Sutarties pakeitimo nebus sudaromas, o Šalies kitai Šaliai pateiktas pranešimas dėl techninio pobūdžio Sutarties pakeitimų pridedamas prie Sutarties ir laikomas neatskiriama jos dalimi.
    17. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 (dvidešimt) kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
    18. Atsižvelgiant į tai, jog UAB „Ignitis grupė“ įmonių grupei priklauso strateginę reikšmę nacionaliniam saugumui užtikrinti svarbūs objektai (įmonės bei valdomi įrenginiai), o energetikos sektorius priskiriamas prie nacionaliniam saugumui užtikrinti strategiškai svarbių ūkio sektorių, Užsakovas pasilieka teisę Sutarties vykdymo metu patikrinti Rangovo ir (arba) jo pasitelktų ūkio subjektų (Subrangovų) ir (ar) sandorių atitiktį Lietuvos Respublikos teisės aktams, reglamentuojantiems privalomus nacionalinio saugumo ir kitų strateginių interesų užtikrinimo kriterijus/principus. Tuo atveju, jei Sutarties galiojimo metu paaiškėja, jog Rangovas ir (ar) Sutartis neatitinka šių kriterijų/nuostatų/principų ir Rangovas nustatytų neatitikimų neištaiso per Užsakovo nurodytą terminą, Užsakovas įgyja teisę vienašališkai, nesikreipdamas į teismą, nutraukti Sutartį.
    19. Visus Sutarties pakeitimus bei papildymus Šalys sudaro raštu ir tokie papildymai yra pridedami prie Sutarties ir yra laikomi jos neatskiriama dalimi (išskyrus jeigu šioje Sutartyje nustatyta kitaip).
12. **KITOS NUOSTATOS** 
    1. Kai Rangovas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Rangovas ir ūkio subjektai, kurių pajėgumais Rangovas rėmėsi, prisiima solidarią atsakomybę už Sutarties įvykdymą.
    2. Šalys susitaria, kad Perkamų medžiagų keitimo naujomis/kitomis medžiagomis atveju atskiras rašytinis susitarimas dėl Sutarties keitimo pasirašomas nebus. Lygiaverčiu dokumentu bus laikomas Rangovo prašymas bei rašytinis Užsakovo sutikimas. Visi Rangovo pateikti dokumentai bei Užsakovo sutikimas laikomi neatskiriama Sutarties dalimi.
    3. Bet kurios Sutarties nuostatos negaliojimas neturi įtakos kitų Sutarties nuostatų galiojimui. Šalys susitaria, vadovaujantis PĮ reikalavimais, pakeisti negaliojančią Sutarties nuostatą kita, kuri labiausiai atitiktų ankstesnės nuostatos ekonominį tikslą.
    4. Ši Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai.
    5. Ši Sutartis yra sudaryta ir turi būti aiškinama vadovaujantis Lietuvos Respublikos teise.
    6. Sutarties skyrių pavadinimai yra skirti tik Šalių patogumui ir jie negali būti naudojami aiškinant Sutarties nuostatas.
    7. Bet kokie vienos Šalies pranešimai, Sąskaitos ar kiti dokumentai kitai Šaliai pagal šią Sutartį yra laikomi tinkamai įteiktais, jei jie yra įteikti raštu, per Informacinę sistemą arba elektroniniu paštu.
    8. Šalys įsipareigoja raštu informuoti viena kitą kiek įmanoma greičiau apie jos pavadinimo, adreso, banko, kuriame yra jos banko sąskaita, telefono ir fakso numerių pasikeitimus.
    9. Šalys susitaria, kad teisės aktų nustatyta tvarka reorganizavus Užsakovo įmonę ar pasikeitus Užsakovo teisiniam statusui ar jei dėl Užsakovo funkcijų ar jų dalies perdavimo šios Sutarties pagrindu Užsakovui kylantys įsipareigojimai perduodami trečiajai šaliai ar Užsakovo asocijuotiems asmenims, be raštiško Rangovo sutikimo Užsakovo teisių ir pareigų perėmėjas nuo teisių ir pareigų perėmimo momento tampa Sutarties Šalimi, perimančia visas šios Sutarties pagrindu Užsakovo prisiimtas teises ir pareigas. Esant Rangovo rašytiniam pareikalavimui, Užsakovas pateikia Rangovui dokumentus, patvirtinančius Užsakovo teises ir pareigas perimančio trečiojo asmens finansinius pajėgumus patvirtinančius dokumentus dėl prisiimtų sutartinių įsipareigojimų ir (ar) kitus būtinus dokumentus. Apie šiame punkte nustatytą teisių ir pareigų perėmimą Užsakovas arba jo teisių ir pareigų perėmėjas Rangovą informuoja teisės aktų nustatyta tvarka ir Šalys atskiro Sutarties pakeitimo nesudaro, o rašytinis pranešimas dėl Šalies keitimo laikomas neatskiriama Sutarties dalimi, kuris įsigalioja nuo pranešime nurodytos datos.
    10. Rangovo šalies keitimas galimas dėl teisės aktų nustatyta tvarka pradėtos Rangovo reorganizavimo, įskaitant jungimą ir skaidymą, atskyrimo ar bankroto procedūros ar pasikeitus Rangovo statusui ar jei Rangovo funkcijas ar jų dalį sandorio pagrindu perima trečioji šalis. Rangovas privalo ne vėliau kaip prieš 30 (trisdešimt) darbo dienų iki Rangovo teisių ir pareigų perėmimo momento apie tai raštu informuoti Užsakovą ir kartu su minėtu raštu pateikti Rangovo teisių ir pareigų perėmėjo kvalifikaciją ir pašalinimo pagrindų nebuvimą patvirtinančius dokumentus. Rangovo teisių ir pareigų perėmėjas privalo turėti ne mažesnę kvalifikaciją nei Rangovas, su kuriuo buvo sudaryta Sutartis, kvalifikaciją, vertinant pagal kriterijus, kurie buvo nustatyti Pirkimo dokumentuose. Užsakovas, gavęs Rangovo raštą kartu su visais Rangovo teisių ir pareigų perėmėjo pašalinimo pagrindų nebuvimą ir kvalifikaciją patvirtinančiais dokumentais, ne vėliau kaip per 10 (dešimt) darbo dienų įvertina pateiktų dokumentų turinį ir raštu pritaria arba atsisako pritarti Sutarties Šalies pasikeitimui. Užsakovui pritarus, pasirašomas Sutarties pakeitimas. Šalys pareiškia ir patvirtina, kad toks Rangovo teisių ir pareigų perėjimas nėra novacija pagal Lietuvos Respublikos civilinio kodekso VI knygos I dalies trečiojo skirsnio nuostatas ir pats savaime neturi įtakos Sutarties galiojimui. Rangovas neįgyja teisės perduoti savo teisių ar pareigų pagal šią Sutartį trečiajam asmeniui be išankstinio raštiško Užsakovo sutikimo. Šios sąlygos nesilaikymas laikomas esminiu Sutarties pažeidimu.
    11. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
    12. Visus ginčus dėl šios Sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka.
    13. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
    14. Pasirašydami šią Sutartį šalys sudaro ir Asmens duomenų tvarkymo sutartį, nurodytą Sutarties priede Nr. 8 „Duomenų tvarkymo sutartis“.
13. **SUTARTIES PRIEDAI** 
    1. Kiekvienas šios Sutarties Priedas yra neatskiriama jos dalis. Kiekviena Šalis gauna po vieną kiekvieno Sutarties Priedo egzempliorių.
    2. Prie Sutarties pridedami šie Sutarties priedai:
       1. Priedas Nr. 1 – Atsakomybės už saugią aplinką ir darbų saugos reikalavimų pažeidimus taisyklės, 2 lapai;
       2. Priedas Nr. 2 – Įkainių perskaičiavimo sąlygos, 1 lapas;
       3. Priedas Nr. 3 – Trišalė sutartis, 3 lapai;
       4. Priedas Nr. 4 – Subrangovams perduodamų Darbų sąrašas, 1 lapas;
       5. Priedas Nr. 5 – Kontaktiniai adresai pranešimams siųsti ir asmenys, atsakingi už Sutarties vykdymą,

1 lapas;

* + 1. Priedas Nr. 6 – Pagrindinės sutarties vykdymo sąlygos;
    2. Priedas Nr. 7 – Darbų vykdymo termino pratęsimo sąlygos, 6 lapai;
    3. Priedas Nr. 8 – Duomenų tvarkymo sutartis, 9 lapai;
    4. Priedas Nr. 9 – Pasiūlymo forma, 1 lapas;
    5. Priedas Nr. 10 – Minimali užsakymų suma, 1 lapas;
    6. Priedas Nr. 11 – Sutarčių skaidymas;
    7. Priedas Nr. 12 – Rangovui parduodamų grįžtamųjų medžiagų įkainių perskaičiavimo sąlygos, 2 lapai;
    8. Priedas Nr. 13 – Atsakymai į klausimus, 4 lapai;
    9. Priedas Nr. 14 – Technologinės kortos darbams, kurie darbų įkainių lentelėje nurodyti su prierašu “DEĮ“.

20.2.15. Priedas Nr. 15 – Darbų įkainių lentelė;

20.2.16. Priedas Nr. 16 – Medžiagų įkainių lentelė;

20.2.17. Priedas Nr. 17 – Sistelos koeficientų lentelė.

1. **ŠALIŲ REKVIZITAI**

|  |  |
| --- | --- |
| **Rangovas** | **Užsakovas** |
| **UAB „Vakarų energetika“** | **AB „Energijos skirstymo operatorius“** |
|  |  |